Summary: جب آپ یوشا کو ایک کراپ ٹاپ اور لانگ سکرٹ یا فراک پہننے اپنے کمر کو لچکاتے ہوئے رقص کرتا دیکھتے ہیں تو آپ صنف کی قید سے آزاد ہو کر انھیں داد دیے بنا نہیں رہ سکتے۔

پاکستانی بیلی ڈانسر یوشا حسین: ’گھاگھرا چولی پہنو گے تو کتنا برا لگے گا، تمھیں یہ سب کرتا دیکھ کر ہمیں شرم آئے گی‘

کیونکہ یوشا ایک مرد بیلی ڈانسر ہیں۔۔۔ جی ہاں آپ نے درست پڑھا، مرد بیلی ڈانسر۔ اور جب آپ انھیں ایک کراپ ٹاپ اور لانگ سکرٹ یا فراک پہننے اپنے کمر کو لچکاتے ہوئے رقص کرتا دیکھتے ہیں تو آپ صنف کی قید سے آزاد ہو کر انھیں داد دیے بنا نہیں رہ سکتے۔

یوشا حسین بتاتے ہیں کہ شروع میں گھر والوں نے بھی میرے اس شوق اور فن کو تسلیم نہیں کیا تھا۔ میرے خاندان میں پہلے کسی نے ایسا رقص نہ کیا تھا نہ سیکھا تھا۔ ’بھائی کو موسیقی سے لگاؤ تھا جو بس گٹار بجا لیتا تھا۔‘

یوشا کا کہنا ہے کہ اس سفر میں مشکلیں تو بہت آئی لیکن وہ کبھی ہمت نہیں ہارے۔ ان کا کہنا تھا کہ سب سے زیادہ مسئلہ پاکستانی معاشرے میں ڈانس کو بُرا سمجھا جانا اور خصوصاً لڑکے کے بیلی ڈانس سے متعلق تو بہت قدامت پسندی پائی جاتی ہے۔ اس کی بڑی وجہ کہ ہمارے معاشرے میں اس بات کو تسلیم نہیں کیا جاتا کہ کوئی لڑکی لڑکے والا کام کر سکتی ہے یا لڑکا لڑکی کے کام کر سکتا ہے۔

یوشا کہتے ہیں کہ ’کچھ عرصہ قبل آرٹس کونسل میں یوتھ فیسٹول ہوا اور جب میں سٹیج پر گیا تو پہلے پہل لوگ مجھے فراک میں دیکھ کر ہنسے کہ یہ کیا کرے گا لیکن جب میں نے اپنا ڈانس ختم کیا تو وہاں موجود ہر کوئی مجھے دادا دے رہا تھا۔ ہر موبائل کی لائٹ آن تھی ایسا لگ رہا تھا جیسے کوئی کنسرٹ ہو۔‘

وہ بتاتے ہیں کہ ’جب بھی میں سٹیج پر جاتا ہوں تو پہلے تو لوگ مجھے دیکھ کر حیران ہو جاتے ہیں کہ ایک لڑکے نے کراپ ٹاپ اور فراک پہن رکھا ہے، یہ لڑکا ہے بھی کہ نہیں۔۔۔ یہ کیا کرے گا۔‘

یوشا کہتے ہیں کہ ’اس رقص کی طرف میرا رجحان جنھیں دیکھ کر ہوا وہ انڈیا کے پہلے بیلی ڈانسر ایشان ہلال ہیں۔ اگرچہ میری آج تک ان سے ملاقات نہیں ہوئی لیکن میں انھیں استاد مانتا ہوں۔‘

وہ کہتے ہیں کہ انھیں پتا ہے کہ اگر یوشا رقص کے اس انداز کو آگے لے کر آ رہا ہے تو اس کی نیت ٹھیک ہے۔

وہ کہتے ہیں کہ ’پاکستانی معاشرے میں ایک لڑکا ہو کر لڑکی والا کام کرنا، یعنی کوئی نزاکت والے کام کرے تو اسے تسلیم نہیں کیا جاتا مگر اگر لڑکی لڑکوں والے کام کرے تو اسے شاباش دی جاتی ہے۔‘

یوشا کے مطابق ’میں سب کو کہتا ہوں کہ اپنی زندگی کو کھل کر جیو، زندگی کے رنگ دیکھو اور زندگی کو بھرپور انداز میں جیو اور ثابت کرو کہ آپ کچھ منفرد کر سکتے ہوں۔ وہ کہتے ہیں کہ میری خواہش ہے کہ میں مستقبل میں ایک کریوگرافر بن جاؤں اور رقص کی اس قسم کو پاکستان میں مزید فروغ دوں اور نکھاروں۔‘


Summary:
گھر والوں کی طرف سے بھی شاہین کو مخالفت اور مزاحمت کا سامنا کرنا پڑا وہ بتاتی ہیں کہ انھیں سمجھانے میں کامیاب ہوگئیں۔
’اب چنگ میری زندگی کی جنگ ہے جو میں اپنی کمیونٹی اور سماج سے ہی لڑ رہی ہوں اور آئندہ بھی لڑتی رہوں گی۔‘

چنگ: ایک نایاب ساز جو ’سماج کے خلاف جنگ‘ میں سندھ کی شاہین کا ہتھیار بنا

چنگ ویسے تو موسیقی کا آلہ ہے لیکن شاہین گل کے لیے یہ زندگی سے لڑنے کا ہتھیار بن چکا ہے اور وہ کہتی ہیں ان کی ’زندگی کی جنگ اب چنگ کے سنگ‘ ہے۔

وہ بتاتی ہیں کہ چنگ سندھی اور بلوچ ثقافت کا حصہ ہے اور وہ اپنے بچپن میں ریڈیو پاکستان سے اس کی آواز سنتی تھیں جس کے بعد انھیں اس ساز سے انسیت ہوئی۔

’چنگ چرواہوں کا ساز اور ساتھی ہوتا تھا۔ جب چرواہے اپنے جانوروں کو لے کر جنگل میں جاتے تو وہ چنگ بجایا کرتے تھے۔ چنگ بجانا اُن کا مشغلہ تھا اور جب وہ فطرت کے مناطر کے درمیان بیٹھ کر چنگ بجاتے تو وہ اس ماحول سے مکمل طور پر ہم آہنگ ہو جاتے۔ چونکہ میرا تعلق بھی گاؤں، اِس کی مٹی اور فطرت سے ہے اس لیے میں بھی اس ساز کے ساتھ جڑ گئی۔‘

وہ بتاتی ہیں کہ ’یہ ساز اور اس کے جانکار اب نایاب ہو چکے ہیں، جو چند گنے چنے باقی بچے ہیں وہ بھی مرد ہیں کیونکہ اس ساز کو مردوں سے زیادہ منسوب کیا جاتا ہے۔ ایسی ایک بھی عورت نہیں تھی جو عوام میں اس ساز کو بجاتی ہو۔‘

’مجھے سکھانے والا کوئی نہیں تھا چنانچہ میں نے اسے اپنے طور پر سیکھنے کی ٹھانی۔ گھر میں نانا کو اس ساز سے کسی حد تک انسیت تھی۔ میری مسلسل جستجو رہی لیکن کوئی استاد نہیں ملا۔ پھر میں نے یوٹیوب سے مدد حاصل کی کیونکہ انڈیا میں بھی یہ ساز بجایا جاتا ہے اور وہاں کی پرفارمنس کی ویڈیوز موجود ہیں۔ ان ویڈیوز سے میں نے چنگ کے لہرے وغیرہ سیکھے۔‘

شاہین بتاتی ہیں کہ ’چنگ لوہار بناتے تھے۔ یہ بانسری کی طرح سانس والا ساز ہے اور سانس ہی اس کی بنیاد ہے کیونکہ سانس سے ہی اس کے سروں میں ردہم پیدا ہوتا ہے۔ اس کا جو اتار چڑھاؤ ہے وہ زبان سے تبدیل ہوتا ہے۔ زبان کو ہم نے پیچھے کی طرف موڑ دیا تو اس کی آواز بھاری ہو جائے اور اگر زبان کو لمبا کر کے اوپر والے دانتوں کی طرف لے گئے تو آواز باریک ہو جائے گی۔‘

شاہین گل کے شوق اور جنون کی راہ میں کافی رکاوٹیں بھی آئیں لیکن وہ اِن کو عبور کرتی رہیں۔ وہ بتاتی ہیں کہ ان کے قبیلے کے لوگوں کے لیے ان کی پبلک پرفارمنس کو سمجھنا اور ہضم کرنا مشکل تھا۔

شاہین گُل کا دعویٰ ہے کہ عوامی سطح پر چنگ نہ بجانے کے مطالبے سے انکار ان کی اپنے شوہر سے علیحدگی ہو گئی۔ تاہم شاہین کے مطابق اپنے گھر والوں کو وہ سمجھانے میں کامیاب رہیں۔


Summary: پاکستانی اداکار احمد علی اکبر کا کہنا ہے کہ اُن کے مقبول ترین کردار ’پری زاد‘ کے بعد اگرچہ انھیں ڈراموں میں تو کام بدستور پہلے ہی کی طرح مل رہا ہے مگر اشتہاروں میں کام ملنا کم ہو گیا کیونکہ شاید ’پری زاد‘ کی سانولی رنگت برینڈز کے ساتھ میل نہیں کھاتی۔

احمد علی اکبر: ’پری زاد کے بعد اشتہارات میں کام ملنا کم ہو گیا‘

پاکستانی اداکار احمد علی اکبر کا کہنا ہے کہ اُن کے مقبول ترین کردار ’پری زاد‘ کے بعد اگرچہ انھیں ڈراموں میں تو کام بدستور پہلے ہی کی طرح مل رہا ہے مگر اشتہاروں میں انھیں کام ملنا کم ہو گیا کیونکہ شاید ’پری زاد‘ کی سانولی رنگت برینڈز کے ساتھ میل نہیں کھاتی۔

بی بی سی کو ایک خصوصی انٹرویو میں احمد علی نے کہا کہ ’اشتہارات کی دنیا‘ میں انھیں کام ملنا کم ہو گیا کیونکہ ’شاید پری زاد اُن کے برینڈز کے ساتھ نہیں جاتا مگر دوسری جانب (ڈراموں میں) جس طرح پہلے کام آفر ہوتا تھا ویسا ہی ابھی ہوتا ہے۔‘

احمد اس وقت ڈرامہ سیریل ’ایڈیٹ‘ میں مرکزی کردار ادا کر رہے ہیں۔ احمد کی ڈرامے ’پری زاد‘ کے لیے، جس میں انھوں نے سانولی رنگت والے ہیرو کا کردار ادا کیا، کافی پذیرائی ہوئی۔

احمد علی نے کہا کہ ’پری زاد کا کردار ہمیشہ میرے ساتھ رہے گا۔ اس کردار کی کچھ چیزیں پہلے سے میرے اندر تھیں۔ شاید اسی لیے میں اس کردار کو بہت اچھے سے سمجھ سکا۔‘

اس فلم کے بارے میں بات کرتے ہوئے احمد کا کہنا تھا کہ جب ڈائریکٹر شعیب سلطان نے انھیں بتایا کہ یہ فلم اقبال مسیح کی کہانی سے متاثر ہے تو اس میں ان کی دلچسپی پیدا ہوئی۔

’مجھے ڈائریکٹر نے بتایا کہ یہ فلم اقبال مسیح کی زندگی، سرگرمیوں اور موت پر مبنی ہے۔ کسی سچی کہانی پر کام کرنے کا میرے لیے اس سے اچھا موقع کوئی اور نہیں تھا۔ بنیادی طور پر جن لوگوں کو اقبال کی کہانی کا نہیں پتا، وہ اس فلم کو دیکھنے ضرور جائیں۔ اقبال نے بچوں کی جبری مشقت کے خلاف آواز بلند کی تھی کیونکہ وہ خود اس چیز کا شکار تھے۔‘

احمد نے بی بی سی کو بتایا کہ پیرس کے شہر بارسلونا میں اکتوبر میں ’گنجل‘ کی سکریننگ کے بعد لوگوں نے فلم کو بہت سراہا اور پیرس میں اس فلم کو بیسٹ سکرین پلے کا ایوارڈ بھی ملا ہے۔

حال میں احمد نے بڑے اور چھوٹے پردے پر جتنے کردار نبھائے وہ کافی سنجیدہ اور حساس نوعیت کے ہیں۔ کیا یہ ان کی اپنی مرضی سے ہے یا وہ ٹائپ کاسٹنگ کا شکار ہیں؟

اس سوال کے جواب میں احمد نے کہا کہ ’یہ تو وقت بتائے گا کہ انڈسٹری ٹائپ کاسٹ کرتی ہے یا نہیں کیونکہ میری توجہ صرف کہانی پر ہوتی ہے، آگے وہ کیسی نکلتی ہے اس پر تو میرا کنٹرول نہیں۔‘

’میں اس عمل کا چھوٹا سا حصہ ہوں۔ کامیڈی میری طاقت ہے لیکن اس کو لکھنا اور اچھے سے سکرین پر ادا کرنا بہت مشکل کام ہے۔ مجھے جب بھی کامیڈی والا سکرپٹ آفر ہو گا تو میں اس کو سکرین پر بہت اچھے سے ادا کرنے کی کوشش کروں گا۔‘


Summary: کورین ڈراموں میں اب جنتے مرد مرکزی کردار نظر آتے ہیں اتنے ہی خواتین کے مرکزی کردار نظر آتے لیکن یہ رجحان ہمیشہ ایسے نہیں تھا۔

کورین ڈراموں کی بے بس اور نازک خواتین جو اب مضبوط اور پر تشدد ہو گئیں

بہت سارے کورین ڈراموں میں اب پیچیدہ اور طاقتور خواتین کردار نظر آتے ہیں جس سے یہ بات ظاہر ہوتی ہے کہ کوریا کے معاشرے میں ایک بڑی تبدیلی آئی ہے اور میڈیا کے رجحانات میں بھی تبدیلی آئی ہے۔

کورین ڈراموں کو کے- ڈرامہ کہا جاتا ہے۔  کے ڈراموں میں اب اس کا امکان کافی زیادہ ہے کہ جتنے مرد مرکزی کردار ہوں گے اتنے ہی ڈراموں میں آپ کو خواتین کا مرکزی کردار ملے گا۔

کے ڈراما میں خواتین کے کردار ہمیشہ سے اتنے دلچسپ نہیں تھے۔ روایتی طور پر ڈرامے ایسے بنائے جاتے تھے جن کو سارا گھر اکٹھے بیٹھ کر دیکھ سکتا تھا لیکن اب ان ڈراموں میں سیکس، دونوں اصناف سے جنسی تعلقات اور بزرگ افراد کی رومانوی زندگی پر مبنی کہانیاں ہیں جو ممنوعات کے تصور کو توڑ رہے ہیں۔

ڈراموں میں امیر اور طاقتور کرداروں کو اب بھی پسند کیا جاتا ہے لیکن اب وہ خواتین بھی ہو سکتی ہیں۔ ’کریش لینڈنگ آن یو(Crash Landing On You) ایک مثال ہے جو عالمی سطح پر مقبول ہوئی یہ ایک امیر جنوبی کورین خاتون کی ایک شمالی کوریا کے فوجی افسر کے ساتھ محبت کی کہانی ہے۔

ہونگ کہتی ہیں اب انھیں لکھتے ہوئے بجٹ کے بارے میں نہیں سوچنا پڑتا لیکن اس کے ساتھ ساتھ انھیں اس بات کی بھی فکر ہے کہ ایکشن والے شوز کے پیچھے کہیں کم شور والی خواتین کی کہانیاں ایک طرف نہ کر دی جائیں۔

انھیں ابھی سے نظر آ رہا ہے کہ سٹریمنگ سروس کورین ڈراموں کو تبدیل کر رہے ہیں۔ ’میں نے انھیں 14 سال پہلے دیکھنا شروع کیا۔ بہت کم تشدد ہوتا تھا اور سیکس بھی بہت کم تھا۔ آپ کو صرف ایک بوسے کے لیے 10 ویں قسط تک کا انتظار کرنا پڑتا تھا اور اب تو ایسا بالکل نہیں ہوتا۔‘

جان میکڈونلڈ کہتی ہیں ’کے ڈراموں میں خواتین کی جنسی زندگی آزاد اور راحت بھری نہیں ہوتی۔ لیکن اب یہ بھی تبدیل ہو رہا ہے۔‘

’ایتےوان کلاس‘ میں ایک ٹرانسجینڈر کردار کو دکھایا جاتا ہے جس کا احترام ہوتا ہے۔ یہ شو ایک ویب ٹون سے بنائی گئی تھی۔ ویب ٹون ایک قسم کے کورین کامک ہیں جنھیں فون کا سیدھا رکھ کر کے پڑھا جاتا ہے۔ ان کے اکثر لاکھوں مداح ہوتے ہیں جن سے اندازہ لگایا جا سکتا ہے کہ ان کہانیوں کو ڈراموں میں تبدیل کیا جا سکتا ہے۔

’جب رومینٹک سین آتے تھے تو کورین ڈراموں میں زیادہ جارحانہ مرد کردار ہوتے تھے۔ ہمیں یہ خطرناک لگا تو ہم نے مسئلہ بننے سے پہلے اس سے نمٹ لیا۔‘

لیکن وہ کہتی ہیں ’شاید اب وقت آگیا ہے کہ مرد اس بات کو نوٹ کریں کہ خواتین کی تصورات میں کیا شامل ہے۔ خواتین صدیوں سے مردوں کے تصورات کو پورا کرتی رہی ہیں۔‘


Summary: کسی کا خیال ہے کہ سہانا نے ایکٹنگ اچھی نہیں کی تو کوئی سہانا کے ڈانس پر اعتراض کر رہا ہے۔ بہت سے صارفین نے اس فلم کی کاسٹنگ کے حوالے سے اقربا پروری کا الزام بھی لگایا ہے۔

’دی آرچیز‘ میں سہانا خان کی ادکاری پر تنقید: ’ٹک ٹاک اور ریلز بنانے والے بھی بہتر ہونٹ ہلا سکتے ہیں‘

زویا اختر کی ہدایت کاری میں بننے والی ’دی آرچیز‘ سہانا خان کی ڈیبیو فلم ہے اور اس بارے میں چہ مگوئیاں بھی جاری ہیں کہ سہانا اب اور فلموں میں بھی نظر آئیں گی لیکن اگر سوشل میڈیا پر نظر ڈالی جائے تو اکثر صارفین اس فلم میں سہانا کی پرفارمنس سے مطمئن نظر نہیں آتے۔

ایک صارف نے آرچیز کا مقابلہ کرن جوہر کی فلم ’سٹوڈنٹ آف دا ایئر‘ سے کرتے ہوئے لکھا کہ ’سہانا خان، خوشی کپور اور اگستیا نندا خوفناک اداکار ہیں جنھوں نے اداکاری کی کوشش تک نہیں کی۔ انھوں نے ڈائیلاگ بولنے کے لیے  بمشکل ہی منہ کھولا۔‘

پریتک آریان نے لکھا کہ ’یہاں تک کہ ٹک ٹاک اور ریلز بنانے والے بھی سہانا خان سے بہتر انداز میں ہونٹ ہلا سکتے ہیں۔ وہ اقربا پروری کی بدترین مصنوعات میں سے ایک ہیں۔‘

ایک اور صارف نے لکھا ’15 منٹ آرچیز دیکھنے کے بعد مجھے یہ فیصلہ کرنے میں مشکل ہو رہی ہے کہ سہانا خان کی اداکاری بری ہے، ڈانس یا پھر ڈائیلاگ ادا کرنے کا انداز۔۔۔‘

لیکن جہاں بہت سے صارفین نے اس فلم میں سہانا خان کی پرفارمنس پر نا پسندیدگی کا اظہار کیا وہیں ان کے والد اور بالی ووڈ کنگ شاہ رخ خان اپنی بیٹی کی ڈیبیو فلم پر خاصے خوش نظر آئے۔

سرکٹ نامی صارف نے لکھا ’میں جھوٹ نہیں بولوں گا لیکن سہانا کی اداکاری میری توقعات سے بڑھ کر رہی۔ وہ ایک امیر بچی نظر آ رہی تھیں اور یہ ہی ان کا کردار تھا، جو انھوں نے بخوبی نبھایا۔‘

نیٹ فلکس کی اس فلم نے اس کامک سیریز کے فینز کے درمیان بحث کو جنم دیا ہے، جہاں بہت سے لوگوں کا خیال ہے کہ انڈین تناظر سے اس کامک سیریز کو مقبولیت ملے گی وہیں بہت سے لوگ تنقید بھی کر رہے ہیں کہ اس فلم کے کردار ’انڈین دکھائی نہیں دیتے۔‘

آرچیز 1970 کی دہائی میں انڈیا میں آئی۔ اس کے فینز دہلی کی لائبریریوں سے اس کی کاپیاں لیا کرتے تھے۔ یہ کامک بک سٹورز اور سڑک پر لگے کتابوں کے ٹھیلوں سے بھی ملتی تھیں لیکن یہ بہت مہنگی ہوتی تھیں اور اسی لیے بچے اپنے دوستوں سے اس کی کاپیاں لیتے یا بیرون ملک مقیم اپنے رشتہ داروں سے اس کی کاپیاں منگواتے۔

اس کامک سیریز کے کرداروں نے نوجوانوں کے بہت سے شوز اور فلموں کو متاثر کیا۔ کہا جاتا ہے کہ بالی ووڈ ڈائریکٹر کرن جوہر نے اس بات کا اعتراف کیا تھا کہ سنہ 1998 میں ان کی بلاک بسٹر فلم ’کچھ کچھ ہوتا ہے‘ بہت حد تک آرچیز کامک سے متاثر ہو کر بنائی گئی۔


Summary: آٹو ٹیون اور ری مکس کے زمانے میں، سوشل میڈیا کی ریلز اور سٹوریز سے دور، ٹرینڈ اور ہیش ٹیگ کی دنیا سے پرے مگر ہیں کچھ شوقین، جنھیں دسمبر کی یہ شام بے حد اداس کر گئی ہے۔ جو جانتے ہیں کہ استاد حسین بخش گلو چل بسے تو پھر صدیوں میں پیدا نہیں ہوتا۔

’استادوں کے استاد‘ حسین بخش گلو جن کی محفل لتا منگیشکر نو گھنٹے تک سنتی رہیں

موسیقی کے پٹیالہ اور شام چوراسی گھرانوں نے پنجاب میں بڑے بڑے گائیک پیدا کیے، حسین بخش گلو کا تعلق ان دونوں گھرانوں سے تھا، ایک طرف استاد بڑے غلام علی کی میراث، دوسری طرف چاند خان اور سورج خان کی لڑی، ایک خیال گائیکی کے لیے معروف، دوسرا درپد کے لیے مشہور، دونوں کا امتزاج۔۔۔ پھر ہندوستانی کلاسیکل، غزل، ٹھمری، کافی، فوک، ماہیا، حسین بخش نے جو گایا، کمال گایا۔

ناروے کے سفر کے دوران حسین بخش گلو نے ان سے کہا کہ ’یار فہیم میں نے اتنی ریاضت کی ہے لیکن دسترس نہیں ہوتی، صبح گانے پر سانس اور ہوتی ہے اور شام کو کچھ اور۔‘

فہیم مظہر کے مطابق مہدی حسن اور غلام علی جیسے فنکار بھی اس خطے کے بہت بڑے نام ہیں لیکن ان کی گائیکی میں الفاظ اور شاعری پر زور ہوتا ہے۔ ’لفظ‘ کی جہتیں نمایاں کی جاتی ہیں لیکن حسین بخش گلو کی آواز ہی شاعری ہے۔  وہ آواز کے زیر و بم سے ہی تمام تر اثر پیدا کرتے ہیں۔

لتا منگیشکر کی فرمائش پر فلمساز یش چوپڑا کے گھر پر تقریب منعقد کی گئی اور استاد کو بلایا گیا۔ حسین بخش گلو نے اس واقعے کا ذکر کرتے ہوئے ایک انٹرویو میں کہا تھا کہ لتا نے آدھے گھنٹے تک کا وقت طے کیا تھا لیکن انھوں نے گانا شروع کیا تو نو گھنٹے تک موجود رہیں اور ان  کا گانا سنتی رہیں۔ اس محفل میں دلیپ کمار، سائرہ بانو، میوزک ڈائریکٹر خیام سمیت بہت بڑے بڑے نام موجود رہے۔

اسی طرح  بالی وڈ گلوکار سونو نگم  کا استاد گلو کے متعلق ایک بلاگ میں کہنا ہے کہ وہ ان کو بہت مانتے ہیں جب بھی انھیں کچھ اچھا سننا ہوتا ہے تو وہ ان کو سنتے ہیں۔ ان سے بہت سیکھا ہے۔ جم میں ورزش کے دوران وہ استاد کا ہی گایا ہوا کلام سن اور گنگنا رہے ہیں۔

استادوں کا یہ استاد اس دسمبر ہم سے بچھڑ گیا۔ موسیقی کا ایک خزانہ ہے جو  مٹی تلے دفن ہوا۔ انٹرنیٹ کے اس دورمیں چاہیے تو تھا کہ حسین بخش گلو کے سینکڑوں گیت سننے کو دستیاب ہوتے، لیکن گنی چنی ریکارڈنگز موجود ہیں جو زیادہ تر نجی محفلوں کی ہیں۔ چند ہی انٹرویوز ہیں اور وفات کی چند سطری خبریں کچھ چینلز اور ویب سائٹس پر۔

لیکن کیا ان میں ایسا کوئی ہو گا جو ان جیسا ’ریاضی‘ ہو۔جو  عمر کے بیس تیس سال صرف سیکھنے پر لگا دے۔ آٹو ٹیون اور ری مکس کے زمانے میں، سوشل میڈیا کی ریلز اور سٹوریز سے دور، ٹرینڈ اور ہیش ٹیگ کی دنیا سے پرے،  مگر ہیں کچھ شوقین، جنھیں دسمبر کی یہ شام بے حد اداس کر گئی ہے۔ جو جانتے ہیں کہ استاد حسین بخش گلو چل بسے تو پھر صدیوں میں پیدا نہیں ہوتا۔


Summary: بظاہر اپنے منفرد فیچرز کی وجہ سے ایک چینی لڑکی کا کردار نبھانے والی اداکارہ ہورا پُراعتماد ہیں کہ انڈسٹری میں اُنھیں ٹائپ کاسٹ نہیں کیا جائے گا کیونکہ وہ خود کو مختلف کرداروں میں ڈھالنے کا ہنر جانتی ہیں۔

چینی لڑکی ’فاطمہ فینگ‘ کا کردار نبھانے والی ہورا بتول: ’لوگوں نے کہا تم اتنی صاف اردو کیسے بول لیتی ہو‘

پاکستانی اداکارہ ہورا بتول نے حال ہی میں ایک ڈرامہ سیریل ’فاطمہ فینگ‘ میں ایک چینی لڑکی کا کردار نبھایا ہے۔ ہورا نے بی بی سی اردو کے ساتھ ایک انٹرویو میں بتایا کہ اُن کا تعلق بلوچستان کے شہر کوئٹہ سے ہے اور وہ ہزارہ کمیونٹی سے تعلق رکھتی ہیں۔

ہورا اگر پاکستانی ہیں تو انھوں نے ایک چینی لڑکی کے کردار کو اتنی بخوبی کیسے نبھایا اور اس سلسلے میں انھوں نے کس سے مدد لی۔ جواب میں انھوں نے بتایا کہ ’میرے شروع سے کافی چینی دوست ہیں اور ابھی بھی ہیں، چونکہ میں نے اُن کے ساتھ کافی وقت گزارا ہوا ہے اور مجھے پتا ہے کہ اُن کا اٹھنا بیٹھنا کس طرح ہے۔‘

ہورا نے اپنے تجربے سے بتایا کہ چینیوں کے مزاج میں تجسّس ہوتا ہے اور وہ لوگ بہت تیزی سے چیزیں سیکھ لیتے ہیں اور ان ہی چیزوں کو انھوں نے اپنے کردار میں دِکھانے کی کوشش بھی کی۔

ہورا بتول نے بھی اس بات کو تسلیم کیا لیکن انھوں نے اس بات کی منطق اور وضاحت اپنے انداز میں دیتے ہوئے کہا کہ ’اگر میں اسے  فروخت کے نقطہ نظر سے بتاؤں تو ہمارے پاکستانی لوگوں کو ڈراموں میں بہت زیادہ ڈرامہ پسند ہے۔ ہمارے ڈراموں میں سب سے زیادہ ڈرامہ کدھر ہوتا ہے؟ فیملیز میں! تو ایک مطابقت بھی رکھی ہے شاید سکرپٹ رائٹر نے کہ گھروں میں یہ چیز ہوتی ہے تو چلو یہ پہلو بھی لے آئیں۔‘

’میں نے اس سے پہلے بھی جتنے کردار کیے اُن میں سے کوئی بھی فاطمہ فینگ نہیں لگتا۔ اُن میں میرا لہجہ مختلف ہے، میری چال ڈھال اور بات چیت کا انداز مختلف ہے۔ اگر میں ایک ہی چیز کرتی رہوں گی تو میں ٹائپ کاسٹ ہو جاؤں گی اور لوگ کہیں گے کہ یہ یہی کرتی ہے اس کی یہی کرنے دو۔‘

اس بارے میں اُن کا مزید کہنا تھا کہ ’میں نہیں سمجھتی کہ میرے جیسے فیچرز ہماری انڈسٹری میں موجود ہیں۔ جب آپ خود مختلف ہوں تو آپ مختلف چیزیں بھی کرسکتے ہو۔‘

ہورا کا تعلق پاکستان کی ایک پسماندہ کمیونٹی ہزارہ سے ہے۔ وہ بتاتی ہیں کہ شروع میں اُن کی والدہ کو سننے کو ملتا تھا کہ ’کیوں آپ نے اپنی بیٹی کو انڈسٹری میں بھیجا، آپ کو پتا تو ہے کس طرح کے لوگ ہوتے ہیں۔ میری ماما ہروقت جائے نماز پر ہوتی ہیں کہ دعا کرو اس کے لیے یہ کامیاب ہوجائے۔‘


Summary: نپولین نے جوزفین کو بہت سے محبت بھرے خطوط لکھے۔ ان خطوط میں ’جذباتی بلیک میلنگ‘ شامل تھی اور محبت کا اظہار اتنی بار ہوا کہ یہ جذبات کم اور دھمکیاں زیادہ محسوس ہوتے۔

کیا نپولین بوناپارٹ اور ان کی پہلی بیوی جوزفین کے درمیان واقعی محبت تھی؟

سکاٹ کا کہنا ہے کہ اس فلم میں نپولین کو ایک ایسے شخص کے طور پر دکھایا گیا ہے جس نے جوزفین کی محبت جیتنے کی کوشش میں دنیا کو فتح کرنے کی کوشش کی اور جب وہ جوزفین کی محبت جیت نہ سکا تو اس نے اسے تباہ کرنے کے لیے دنیا کو فتح کر لیا، اور اس عمل میں خود کو تباہ کر لیا۔

جب یہ خبر آئی کہ وینیسا کربی جوزفین کا کردار ادا کریں گی تو تاریخ دان دنگ رہ گئے۔ اس کی وجہ یہ ہے کہ نپولین کا کردار ادا کرنے والے ہواکین فینکس کی عمر کربی سے 14 سال زیادہ ہے مگر درحقیقت جوزفین نپولین سے چھ سال بڑی تھی لیکن جوزفین اور نپولین کے درمیان عمر کے فرق نے ان کی زندگی اور محبت پر گہرا اثر ڈالا۔

اٹلی سے انھوں نے جوزفین کو بہت سے محبت بھرے خطوط لکھے۔ ان خطوط میں ’جذباتی بلیک میلنگ‘ شامل تھی اور محبت کا اظہار اتنی بار ہوا کہ یہ جذبات کم اور دھمکیاں زیادہ محسوس ہوتے۔

یہاں تک کہ جب جوزفین اٹلی میں رہنے آئیں تو نپولین ان کے ہر قدم سے باخبر رہتے۔ اس وقت تک نپولین کا جذبہ کچھ کم ہو چکا تھا لیکن وہ جوزفین کو اپنے قابو میں رکھنا چاہتے تھے۔

نپولین کو اپنی بیوی کو جاننے کے فوائد کا اندازہ ہو گیا تھا اور انھوں نے یہ بھی قبول کر لیا تھا کہ ایک دوسرے کے لیے ان کے جذبات کی سطح مختلف ہے۔

نپولین مصر میں ایک مہم پر تھے جب انھیں ثبوت پیش کیا گیا کہ جوزفین کا کسی اور کے ساتھ افیئر ہے۔ اس حوالے سے نپولین نے اپنے بھائی کو خط بھیجا لیکن وہ درمیان میں لیک ہو گیا اور برطانیہ میں شائع ہو گیا۔

نپولین 1807 میں پولینڈ کے سفر پر جوزفین کو اپنے ساتھ نہیں لے کر گئے اور وہاں ان کا ایک بڑے گھرانے کی خاتون ماریا والیوسکا کے ساتھ طویل تعلق رہا لیکن اس عرصے کے دوران ان کے خطوط سے پتا چلتا ہے کہ وہ اب بھی جوزفین سے محبت کرتے تھے۔ پھر بھی ان کی طلاق کا خطرہ منڈلا رہا تھا۔

کیا وہ شروع میں نپولین سے محبت کرتی تھی؟ شاید نہیں۔ کیا انھیں بعد ازاں نپولین سے محبت ہو گئی تھی؟ شاید ہاں۔ نپولین نے جوزفین کی عمر اور اس بارے میں تنقید کی پرواہ نہیں کی اور ان کے بچوں کا بھی خوب خیال رکھا۔

بالآخر نپولین کو بیٹے کی ضرورت نے ان کی طاقت اور اس کی شادی دونوں میں خلل ڈالا لیکن ملک چھوڑنے سے پہلے ان کا مالمیسو کا دورہ ظاہر کرتا ہے کہ جوزفین اس کے لیے کتنی اہم تھیں۔

نپولین نے 1821 میں اپنی موت سے کچھ دیر پہلے ایک خواب دیکھا تھا۔ نپولین کے وفادار مارشل نے لکھا کہ ’نپولین نے بتایا کہ انھوں نے جوزفین کو دیکھا اور ان سے بات کی۔‘


Summary: ’ارجن ویلی نے پیر جوڑ کے گنڈاسی ماری۔۔۔‘ جب بھی لوک داستان کے یہ الفاظ ڈھول کی تھاپ پر گونجتے ہیں تو پنجابیوں کی ٹانگیں کانپنے لگتی ہیں۔

مولا جٹ کی طرح گنڈاسا اٹھانے والے ’ارجن ویلی‘ جن کا ذکر رنبیر کی نئی فلم ’اینیمل‘ میں ہوا

گاؤں کے بزرگوں نے بتایا کہ ارجن ویلی کا تعلق سدھو خاندان کے شوبھا سنگھ اور چندا سنگھ کی نسل سے تھا۔ ان کی یاد میں ایک مقبرہ بھی تعمیر کیا گیا۔

گاؤں کے لوگوں نے بتایا کہ جب ارجن ویلی گھر سے بھاگ گئے تو اسی دوران گاؤں میں پولیس سٹیشن قائم کیا گیا۔

سابق سرپنچ جگراج سنگھ دودھر کہتے ہیں کہ ’ارجن ویلی ان کے خاندان سے تھے۔ جب بارات کی لڑائی ہوئی تو ارجن ویلی کے دھڑے کی گنڈوں اور ڈانگوں سے لڑائی ہوئی۔ بابا ارجن کے بارے میں مشہور ہے کہ وہ اپنے پاؤں زمین پر رکھتے تھے اور گنڈاسے سے لڑتے تھے۔‘

وہ کہتے ہیں کہ ’یہیں سے لوک داستان بنی کہ ارجن ویلی نے پیر جوڑ کے گنڈاسی ماری۔ ہمارے بابا ارجن جسمانی طور پر بہت مضبوط تھے اور ذہنی طور پر بھی بہت تیز۔‘

’میرے والد نے مجھے بتایا کہ انگریزوں کے دور میں ان کا گھر دو بار گرایا گیا تھا۔ ہاں، ارجن ویلی کی سب سے خاص بات یہ تھی کہ انھوں نے علاقے کی بیٹیوں اور بہنوں کی عزت کی حفاظت کی۔‘

جگراج سنگھ داؤدھر کہتے ہیں کہ ’جب یہ اطلاع پولیس تک پہنچی تو پولیس نے گولیاں چلا کر یہ ظاہر کیا کہ ارجن ویلی اور ان کے ساتھی کا پولیس مقابلہ ہوا ہے۔‘

’اس کے بعد آس پاس کے دیہاتوں میں لوگوں کو مارا پیٹا گیا اور اکٹھا کیا گیا۔ ارجن ویلی کی لاش پر بھنگڑے ڈالے گئے۔ پولیس نے یہ کام برطانوی حکومت کی طرف سے ارجن ویلی کے سر پر رکھا ہوا انعام حاصل کرنے کے لیے کیا۔‘

گاؤں کے نوجوان بوٹا سنگھ مکینیکل انجینیئر ہیں۔ ان کا کہنا ہے کہ یہ خوشی کی بات ہے کہ ارجن ویلی کی وجہ سے ان کا گاؤں آج زیرِ بحث ہے۔

اینیمل میں ارجن ویلی کے ذکر کے بعد ضلع لدھیانہ کے گاؤں روڑکا کے ایک خاندان نے سوشل میڈیا پر ایک پوسٹ شیئر کرتے ہوئے دعویٰ کیا کہ ارجن ویلی ان کے پردادا ہیں۔

اس خاندان کا دعویٰ ہے کہ ارجن ویلی بعد میں ’امرت دھاری‘ یعنی کٹر سکھ بن گئے اور انھوں نے ’پنجابی سبھا مورچے‘ کے دوران فیروز پور میں جیل بھی کاٹی۔

جوگندرپال سنگھ ورک کا کہنا ہے کہ پنجاب حکومت نے ارجن کو ان کی خدمات پر تمر پترا اعزاز سے بھی نوازا تھا۔

گلوکار بھوپندر ببل نے میڈیا سے بات چیت کے دوران کہا کہ ’ارجن ویلی کوئی ایک شخص نہیں تھا۔ درحقیقت یہ پنجاب کے دیہاتوں کے کردار ہیں جو کسی بھی ظلم کے خلاف ڈٹ جاتے تھے۔ یہ کردار دیہی جنگوں میں بھی استعمال ہوتے تھے۔ تو یہ بہت سے ہو سکتے ہیں۔‘


Summary: مونا لیزا دنیا کی مشہور ترین پینٹنگز میں سے ایک ہے۔ یہ تصویر باصلاحیت مصور لیونارڈو ڈاونچی نے بنائی تھی۔ ایک فنکار ہونے کے علاوہ لیونارڈو بہت سے شعبوں میں ماہر تھے۔

مونا لیزا کی مسکراہٹ کے پیچھے سائنس یا راز کیا ہے؟

وہ علم کے بھوکے تھے۔ وہ مصوری سے ہٹ کر بہت سے شعبوں کے بارے میں جاننے کے لیے بے چین تھے۔ وہ اناٹومی، ریاضی، نظریات میں دلچسپی رکھتے تھے۔ انھوں نے فن اور سائنس میں کبھی فرق نہیں کیا۔

انھوں نے جو کچھ دیکھا وہ اس کی پینٹنگز میں جھلک رہا تھا۔ لیونارڈو کی پینٹنگز کا تجزیہ کرنا مشکل ہے کیونکہ ان کی پینٹنگز ان کی غیر معمولی صلاحیتوں کو ظاہر کرتی ہیں۔

لیکن اگر آپ کو بتایا جائے کہ انھوں نے مونا لیزا کا چہرہ اپنی اناٹومی کتاب سے کھینچا ہے تو پھر آپ اسے اس طرح نہیں دیکھیں گے جیسے آپ اب تصویر کو دیکھتے ہیں۔

لیکن وہ سیدھے اور ناہموار نہیں ہیں۔ مونا لیزا کے وہم کے پیچھے یہی وجہ ہے۔ یہ وجہ اتنی مشہور ہے کہ اسے ’مونا لیزا ایفیکٹ‘ کہا جاتا ہے۔ لیکن، یہ وہم نہیں ہے۔ یہ خالصتاً آپٹکس پر مبنی ہے۔

اب دیکھتے ہیں مونا لیزا کی مشہور مسکراہٹ۔۔۔ اگر آپ براہ راست مونالیزا کی پینٹنگ پر نظر ڈالیں تو ایسا لگتا ہے کہ وہ مسکرا نہیں رہی ہے۔ لیکن اگر آپ اسے ایک طرف سے دیکھیں تو ایسا لگتا ہے کہ وہ مسکرا رہی ہے۔

پینٹنگ میں مونا لیزا کے ہونٹوں کے کونوں پر ’فوماٹو‘ نامی ایک بے ہوش خاکہ استعمال کیا گیا ہے۔ لیونارڈو، جو آپٹکس میں مہارت رکھتا تھے، نے محسوس کیا کہ جب ہم کسی چیز کو سیدھا دیکھتے ہیں تو ہماری بصارت تیز ہوتی ہے۔

دراصل مونالیزا کی تصویر ہماری آنکھوں کو دھوکہ دے رہی ہے۔ یہ اثر پینٹنگ میں مونا لیزا کے ہونٹوں کے کونوں پر نیچے کی طرف ایک انتہائی نازک لکیر کھینچ کر حاصل کیا جاتا ہے۔ تو اس تصویر میں مونا لیزا مسکرا نہیں رہی ہیں؟

تصویر میں صاف نظر آئے تو ان کے ہونٹوں کے کونے خاکستری نظر آتے ہیں۔ اس سے ہونٹوں کی شکل بدل جاتی ہے۔ اس سے ان کی مسکراہٹ ہوتی ہے۔ اس سے ان کے ہونٹوں کی حرکت اور مسکراہٹ کا تاثر ملتا ہے۔

ایسا لگتا ہے کہ وہ آپ کو دیکھ رہی ہے لیکن ایسا نہیں ہے۔ جیسے ہی تصویر کو ایک مختلف سمت میں کھینچا جاتا ہے، اس کی آنکھیں حرکت کرتی نظر آتی ہیں۔ اس کے علاوہ وہ تین شکلوں میں ظاہر ہوتا ہے۔

ان کے مطابق ’میرا خیال ہے کہ جسم ایک طرف جھکا ہوا ہے اور مونا لیزا کی نگاہیں سیدھی ہیں، جس سے تصویر نمایاں ہے۔‘

اس لیے ان کی آنکھیں جھکی ہوئی نظر آتی ہیں۔ لیکن مارٹن کیمپ کا کہنا ہے کہ لیونارڈو نے اس روایت کو توڑا ہے۔


Summary: بالی وڈ سٹار رنبیر کپور کی یکم دسمبر کو ریلیز ہونے والی فلم ’اینیمل‘ یعنی جانور کو شاہ رخ خان کی فلم ’جوان‘ کے بعد سال کی کامیاب ترین فلم قرار دیا جا رہا ہے لیکن سیکس اور پرتشدد مناظر سے بھرپور ہونے کے باعث اسے ناقدین اور خواتین کی جانب سے تنقید کا سامنا بھی ہے۔

’اینیمل‘: رنبیر کپور کی سیکس، تشدد اور متنازع ڈائیلاگ سے بھرپور فلم جسے تنقید کا سامنا ہے

برٹش بورڈ آف فلم سرٹیفیکیشن نے بھی اسے صرف بالغوں کے دیکھے جانے والی فلم قرار دیا ہے کیونکہ بورڈ کے مطابق ہدایتکار سندیپ ریڈی وانگا کی فلم اینیمل میں ’گھریلو تشدد کے کئی مناظر ہیں جن میں مرد خواتین کو مارتے ہیں، ان کی تذلیل کرتے ہیں، زبردستی کرتے ہیں۔‘

دی ہندوستان ٹائمز نے اس فلم کا تجزیہ کرتے ہوئے لکھا ہے کہ اس میں ’تشدد اپنے عروج پر ہے۔ خون ہی خون نظر آتا ہے۔ ہر طرف خون کی ہولی ہے۔ یہ وحشت اور شیطانیت سے بھرپور ہے۔ وانگا کی اس فلم اینیمل میں رنبیر کپور کو شیطانی، خوفناک اور ہیجان زدہ اوتار میں پیش کیا گیا ہے۔ کیا ہم اس سے محبت کرتے ہیں؟ جی بلکل!‘

صحافی سجاتا ناراین اخبار ’دی انڈین ایکسپریس‘ میں لکھتی ہیں کہ ’ہاف ٹائم تک ہم یا تو رن وجے (فلم میں رنبیر سنگھ کے کردار کا نام) سے محبت کرنے لگتے ہیں یا اس سے نفرت کرتے ہیں لیکن ہم اسے مسترد یا نظر انداز نہیں کر پاتے ہیں۔ یہ کوئی ایسی فلم نہیں ہے جہاں آپ اپنے موبائل فونز چیک کر سکیں کیونکہ رنبیر کپور اپنی مسحور کن پرفارمنس کے ساتھ  آپ کو سکرین سے نظریں ہٹانے نہیں دیتے۔‘

اینیمل میں رنبیر کپور کے علاوہ اداکار بابی دیول بھی ہیں جنھوں نے اس کی کامیابی پر تبصرہ کرتے ہوئے کہا کہ ’مجھے یقین ہی نہیں آ رہا ہے۔‘ ان دونوں کے علاوہ سنہ 1980 اور 90 کی دہائی کے سٹار انیل کپور، اداکارہ رشمیکا مندانا اور ترپتی دمری اس فلم میں مرکزی کردار ادا کر رہے ہیں۔

فلم میں کشت و خون کے علاوہ سیکس کے بولڈ مناظر بھی ہیں یہاں تک کہ اداکار رنبیر کپور نے خود کو پوری طرح برہنہ پیش کیا ہے جسے بہت سے ناقدین نے کسی سرکردہ اداکار کے لیے ’جرات مندانہ قدم‘ کہا ہے۔

سوشل میڈیا پر فلم میں خواتین کی منظر کشی اور ان کیخلاف کی جانے والی باتوں کے ساتھ سیکس کے مناظر اور برہنگی پر اسے تنقید کا نشانہ بنایا گیا ہے۔

بہت سے لوگوں نے فلم کو انتہائی پرتشدد فلم قرار دیا ہے۔ نیزیفیرا ضیا نامی صارف نے لکھا: ’ہم نے بالی وڈ کی فلموں میں اس قسم کے بہیمانہ ایکشن مناظر کی امید نہیں کی تھی۔‘


Summary: مکی ماؤس کو پہلی بار والٹ ڈزنی نے اینی میٹڈ شارٹ فلم ’سٹیم بوٹ ویلی‘ میں 18 نومبر1928 کوپیش کیا۔ ڈزنی نے انڈسٹری میں اپنی تباہی سے راج کرنے تک کے سفر پر بات کرتے ہوئے کہا۔ ’پچھلے چند سالوں میں، ہم نے بہت سے مختلف شعبوں میں قدم رکھا ہے۔ میں صرف امید کرتا ہوں کہ ہم کبھی بھی ایک چیز کو نظر انداز نہیں کریں گےکہ بلندیوں کا تمام سفر ایک چوہے سے شروع ہوا ہے۔‘

مکی ماؤس: وہ چوہا جو والٹ ڈزنی کو تباہی سے نکال کر شہرت کی بلندیوں تک لے گیا

مکی ماؤس کو پہلی بار شارٹ اینی میٹڈ فلم ’سٹیم بوٹ ویلی‘ میں پیش کیا گیا۔ یہ شارٹ فلم 18 نومبر 1928 کو ریلیز ہوئی تھی۔

تاہم اگلے سال اس شارٹ فلم کا ایک حصہ عوامی ڈومین میں داخل ہو جائے گا یعنی اس کے کاپی رائٹس عام کر دیے جائیں گے. ڈزنی 1928 سے لے کر اب تک اپنی سب سے مشہور مختصر دورانیے کی اینی میٹڈ فلم ’سٹیم بوٹ ویلی‘ کے جملہ حقوق سے محروم ہونے جا رہا ہے اور اس میں  ڈزنی کے سب سے مشہور کردار مکی ماؤس کا اصل ورژن شامل ہے۔

مکی ماؤس کی ریلیز کے وقت والٹ ڈزنی کو تباہی کا سامنا تھا۔ کمپنی نے اس وقت حال ہی میں اپنی مقبول تخلیق ’اوسوالڈ دی لکی ریبٹ‘ کے حقوق کھو دیے تھے اور ان کا زیادہ تر عملہ کارپوریٹ تنازعے کا شکار ہو گیا تھا۔

اس عرصے کے دوران فائنانس نہ ہونے کے سبب ڈزنی پر مایوسی غالب تھی۔ اس وقت ڈزنی نے اپنے اینی میٹرز، لیس کلارک اور اُب آئی ورکس، کو اپنے دماغ میں چلنے والے ایک آئیڈیا پر کام کرنے کے لیے تیار کیا جس میں ایک ہمدرد چوہا غلط مہم جوئی کے ایک سلسلے میں مزاحیہ انداز میں اپنا راستہ تلاش کرتا ہے۔

والٹ ڈزنی نے ایک ایسا کارٹون بنانے کا فیصلہ کیا جس میں سکرین پر دکھائے جانے والے ایکشن کو ایک پیچیدہ طریقے سے موسیقی اور صوتی اثرات کے ساتھ ہم آہنگ کیا جائے۔

سٹیم بوٹ ویلی کی کامیابی نے کارٹونوں کے ایک نئے دور کا آغاز کیا اور اس سے والٹ ڈزنی کا پوری انڈسٹری پر راج ہو گیا اور اسی دوران ڈزنی نے 1937 میں آسکر ایوارڈ یافتہ سنو وائٹ اور سیون ڈورفز(Snow White and the Seven Dwarfs) بنا کر اپنے نام کا جھنڈا گاڑ دیا۔

’لہٰذا، میں نے کیمروں سے لیس اپنے عملے کو جنگلوں میں بھیجا تاکہ اس بات کو فلمایا جا سکے کہ ایک جانور دراصل اپنے طرز زندگی میں کیا کرتا ہے اور فنکاروں کے مطالعہ کے لیے بنائی گئی اس فلم میں میں نے محسوس کیا کہ وہاں ایک بہت اچھی کہانی تھی جو کبھی سامنے ہی نہیں لائی گئی۔‘

والٹ ڈزنی کی اس سیریز نے کئی اکیڈمی ایوارڈز جیتے جن میں 1954 میں دی لیونگ ڈیزرٹ کے لیے پہلی بار بہترین دستاویزی فلم کا آسکر ایوارڈ بھی شامل ہے۔


Summary: بالی ووڈ کے فنکاروں کی پارٹی کی تصاویر ہمیشہ سوشل میڈیا پر وائرل ہوتی نظر آتی ہیں۔ پاپارازی کے کیمرے ان ستاروں کی تصاویر لینے کے لیے ہمہ وقت بے تاب رہتے ہیں۔ اب ان کے کیمروں پر سب سے زیادہ کثرت سے آنے والا چہرہ اوری ہے. وہ پارٹی میں شاید کسی مشہور شخصیت کی تصویر لینا بھول جائیں مگراوری کو نہیں بھولتے۔

بالی وڈ اداکاروں کے ساتھ نظر آنے والے ’اوری‘ جن کے ساتھ تصویر لینے کے لیے لوگ لاکھوں روپے ادا کرتے ہیں

اب بالکل اسی انداز میں سوشل میڈیا پر صرف ایک سوال پوچھا جا رہا ہے کہ آخر اورہان اوترمانی عرف اوری کون ہیں جو کئی مشہور شخصیات کے ساتھ مختلف پارٹیوں میں نظر آتے ہیں؟

بالی ووڈ کے فنکاروں کی پارٹی کی تصاویر ہمیشہ سوشل میڈیا پر وائرل ہوتی نظر آتی ہیں۔ فوٹو گرافرز کے کیمرے ان ستاروں کی تصاویر لینے کے لیے ہمہ وقت بے تاب رہتے ہیں۔

اب ان کے کیمروں پر سب سے زیادہ کثرت سے آنے والا چہرہ اوری کا ہے۔ وہ پارٹی میں شاید کسی مشہور شخصیت کی تصویر لینا بھول جائیں مگر اوری کو نہیں بھولتے۔

انھوں نے نیو یارک کے پارسنز سکول آف ڈیزائن سے گریجویشن کیا۔ اپنے بچپن سے ہی وہ کئی دیگر بڑے صنعت کاروں کے بچوں کے ساتھ ساتھ بالی ووڈ فنکاروں سے رابطے میں رہتے ہیں۔

نیسا دیوگن اور سارہ علی خان سے لے کر جھانوی کپور تک، بہت سے سٹار کڈز اوری کو اپنا بہترین دوست مانتے ہیں۔ وہ اکثر ان سب کے ساتھ پارٹیوں میں بھی موجود ہوتے ہیں۔

کافی ود کرن میں اس تذکرے کے بعد اوری ریئلٹی شو ’بگ باس‘ کے گھر پہنچ گئے جہاں سلمان خان نے بھی ان سے پوچھا لیا ’آپ کرتے کیا ہیں؟‘ اس پر اوری نے جواب دیا کہ وہ کام کرتے ہیں۔

نیویارک میں رہائش کے دوران اوری کی ایک ایسی تصویر وائرل ہو گئی جس میں ان کے ساتھ مشہور امریکی فنکار کائلی جینر نظر آئیں۔

اوری ٹام فورڈ اور پراڈا جیسے بڑے برانڈز کے ساتھ کام کرتے ہیں۔ ان کے لنکڈ ان پروفائل کے مطابق، وہ ریلائنز انڈسٹریزمیں پروڈکٹ مینیجر کے خاص عہدے پر ہیں۔ یہ بھی ان کے امبانی خاندان سے تعلقات کی ایک وجہ ہے۔

وہاں ان کی ملاقات بالی ووڈ کے ستاروں اور کئی مشہور بزنس مین کے بچوں سے ہوئی۔ یہ سب اوری کے ہم عمر تھے اور انھوں نے ایک ساتھ پڑھا بھی تھا۔

جب اوری بگ باس کے گھر میں داخل ہوئے تو بالی ووڈ اداکار سلمان خان نے اوری سے پوچھا کہ وہ روزی روٹی کے لیے کیا کرتے ہیں؟ اس پر انھوں نے جواب دیا کہ ’میں بہت محنت کرتا ہوں۔‘

اوری نے ایک موقع پر سلمان خان کو بتایا کہ وہ کیسے پیسے کماتے ہیں۔ انھوں نے مشہور شخصیات کی پارٹیوں میں جانے کی وجہ بھی بتائی۔

اوری کے مطابق لوگ ان سے ملنے کے شوقین ہیں اور انھیں لگتا ہے کہ اوری سے مل کر وہ خود کو جوان محسوس کرتے ہیں۔

اوری کا یہ بھی کہنا ہے کہ لوگوں نے انھیں بتایا ہے کہ ان سے ملاقات کے بعد بہت سے لوگوں کی صحت کے مسائل کم ہو گئے ہیں۔

اوری سوشل میڈیا پر کافی متحرک ہیں۔ انسٹاگرام پر ان کے لاکھوں مداح ہیں۔ انھیں اپنے فیشن سینس کے لیے بھی جانا جاتا ہے۔ وہ خود کو گلوکار، نغمہ نگار اور فیشن ڈیزائنر کہتے ہیں۔


Summary: بادشاہ کا کہنا ہے کہ ان کا ’بنیدای مقصد تفریح فراہم کرنا ہے‘ اور وہ ان ایشوز پر زیادہ توجہ دیتے ہیں جو ان کے لیے اہمیت کے حامل ہیں جیسا کہ بچوں کی تعلیم اور ماحولیاتی تبدیلی۔

بالی وڈ کے ریپر بادشاہ ’ایک پرسکون ہفتے کے لیے شہرت کا ایک سال چھوڑنے کو تیار‘

اگر آپ بالی وڈ کے کسی نائٹ کلب میں ڈانس کر رہے ہیں تو اس بات کے کافی امکانات ہیں کہ وہاں بادشاہ کا گانا لگا ہوگا۔ بادشاہ ایسے ریپر ہیں جو انڈیا میں ایک دہائی سے میوزک کے شعبے پر چھائے ہوئے ہیں۔ ان کے ہٹ گانوں میں ’ابھی تو پارٹی شروع ہوئی ہے‘، ’کالا چشمہ‘ اور ’بیبی کو بیس پسند‘ شامل ہیں۔۔۔

ان کا کہنا ہے کہ وہ اس حقیقت سے محبت کرتے ہیں کہ ’بہت سے لوگ مجھ سے محبت کرتے ہیں اور مجھے یہ محبت محسوس بھی ہوتی ہے۔ مگر یہ شہرت کسی حد تک بے سکونی کا بھی باعث بن جاتی ہے۔‘

37 برس کے بادشاہ کے یو کے آفیشل ایشین میوزک چارٹ پر کئی ہٹ گانے ہیں اور اب سنیچر سے وہ برطانیہ کے دورے پر ہیں۔

ان کا یہ سفر کوئی زیادہ آسان بھی نہیں تھا۔ وہ یہ تسلیم کرتے ہیں کہ وہ اپنی ذہنی صحت پر بھی کام کر رہے ہیں اور انھوں نے کہا کہ کاش وہ بہت پہلے اس شعبے کے ماہرین کی خدمات حاصل کرتے۔

بادشاہ، جن کا پورا حقیقی نام ادتیا پراتیک سنگھ سسودیا ہے، کا کہنا ہے کہ وہ ڈپریشن میں مبتلا رہے ہیں اور ایسی ’اینگزائٹی ڈس آرڈر‘ کا بھی شکار رہے کہ جس کا علاج ضروری ہو جاتا ہے۔

ان کا کہنا ہے کہ ’ایسا کیا ہے کہ اس متعلق بات تک نہ کی جائے۔‘

ان کا کہنا ہے کہ ’بہادری اس بات کو تسلیم کرنے میں ہے کہ کچھ گڑ بڑ ہے اور اگر کچھ گڑ بڑ ہے تو پھر اسے درست کرنا بھی ضروری ہے۔‘

بادشاہ کا کہنا ہے کہ ان کے طبی علاج کے علاوہ میوزک بھی ان کی ذہنی تازگی کی وجہ ہے۔

ان کے مطابق ’مجھے لگا کہ شاید یہ ہارٹ اٹیک ہے کیونکہ دھڑکن تیز ہو گئی تھی۔ میں نے اپنا فون نکالا اور کچھ لکھنا شروع ہو گیا۔ اگلے 15 منٹ تک میں ٹھیک  ٹھاک تھا۔ اور میں یہ جانتا ہو کہ یہ میوزک کی وجہ سے ہے۔‘

انڈیا، جو دنیا کی سب سے بڑی جمہوریت ہے، پر یہ تنقید کی جاتی ہے کہ وہاں آزادی اظہار رائے پر پابندیاں عائد ہیں اور نامی گرامی شخصیات بھی متنازع امور پر تبصرہ کرنے کی وجہ سے مشکل میں پھنس جاتی ہیں۔

بادشاہ کا کہنا ہے کہ یہ سمجھنا اہم ہے کہ آپ کے الفاظ کو مختلف رنگ دیا جا سکتا ہے۔

بادشاہ کا کہنا ہے کہ ان کا ’بنیادی مقصد تفریح فراہم کرنا ہے‘ اور وہ ان ایشوز پر زیادہ توجہ دیتے ہیں جو ان کے لیے اہمیت کے حامل ہیں جیسا کہ بچوں کی تعلیم اور ماحولیاتی تبدیلی۔ ان کے مطابق یہ بہت مثبت کام ہے۔

ان کا کہنا ہے کہ ’والدین کے ساتھ شاید ہمالیہ کے پہاڑوں پر جانا اور کولڈ پلے سننا۔۔ یہ ایک خوشی ہے۔‘


Summary: میکسیکو سے تعلق رکھنے والی مقبول ادارکاہ میلیسا بریرا جو امریکی ٹی وی ’سکریم‘ کا حصہ تھیں کو دو روز قبل فلسطین کی حمایت می بیان دینے پر سیریز کے ساتویں ایڈیشن سے فارغ سیریز کی پروڈکشن سے فارغ کر دیا گیا تھا نے کہا ہے کہ خاموش رہنا اب آپشن نہیں رہی۔

’اسرائیل مخالف‘ سوشل میڈیا پوسٹس پر ہالی وڈ اداکار برطرف: ’میرے لیے خاموشی آپشن نہیں‘

میکسیکو سے تعلق رکھنے والی مقبول ادارکاہ میلیسا بریرا جو امریکی ٹی وی سیریز ’سکریم‘ کا حصہ تھیں کو دو روز قبل اسرائیل مخالف بیان دینے پر سیریز کے ساتویں ایڈیشن سے فارغ کر دیا گیا تھا نے بالآخر اپنی خاموشی توڑتے ہوئے کہا ہے کہ ’ان کے لیے خاموش رہنا آپشن نہیں ہے۔‘

بریرا نے اسرائیل اور حماس کے درمیان جاری حالیہ کشیدگی سے متعلق اپنے سوشل میڈیا اکاؤنٹس پر پوسٹس کیں جن میں انھوں نے اپنے جذبات اور خیالات کا اظہار کرتے ہوئے کہا تھا کہ غزہ میں ’نسل کشی‘ بند ہونی چاہیے اور یہ کہ اسرائیل ’غزہ کو حراستی مرکز کے طور پر استعمال کر رہا ہے‘۔

انھوں نے اپنی بات جاری رکھتے ہوئے لکھا کہ ’اس زمین پر ہر شخص۔۔۔ مساوی انسانی حقوق، وقار اور آزادی کے مستحق ہے۔ میرا ماننا ہے کہ لوگوں کا ایک گروپ ان کی قیادت نہیں کر سکتا اور کوئی بھی گورننگ باڈی تنقید سے بالاتر نہیں ہونی چاہیے۔‘

انھوں نے اپنے بیان کے اختتام پر کہا کہ ’میں دن رات دعا کرتی ہوں کہ مزید ہلاکتیں نہ ہوں، مزید تشدد نہ ہو اور پرامن طریقے سے یہ مسئلہ حل ہو جائے۔ میں ان لوگوں کے لیے بولتی رہوں گی جنھیں اس کی سب سے زیادہ ضرورت ہے۔ میں امن و سلامتی، انسانی حقوق اور آزادی کی وکالت جاری رکھوں گی۔ خاموشی میرے لیے آپشن نہیں ہے۔‘

حالیہ ہفتوں میں بریرا کی جانب سے شیئر کی جانے والی دیگر پوسٹس میں سے ایک میں ہولوکاسٹ (دوسری عالمی جنگ کے دوران ہونے والی یہودیوں کی نسل کُشی) کو توڑ مروڑ کر پیش کرنے کے بارے میں بتایا گیا ہے تاکہ ’اسرائیلی اسلحے کی صنعت کو فروغ دیا جا سکے‘ اور دوسری پوسٹ میں کہا گیا ہے کہ غزہ کے ساتھ ’فی الحال حراستی کیمپ جیسا سلوک کیا جا رہا ہے۔‘

بیان میں کہا گیا ہے کہ ’ہم یہود دشمنی یا کسی بھی شکل میں نفرت پھیلانے کو بالکل برداشت نہیں کرتے، جس میں نسل کُشی، یا ہولوکاسٹ کو توڑ مروڑ کر پیش کرنے یا نفرت انگیز تقاریر میں حد سے تجاوز کرنے والی کسی بھی چیز کا جھوٹا حوالہ شامل ہے۔‘

ایک اور ہالی ووڈ ایجنسی کی سینئر شخصیت سی اے اے کی مہا دخیل نے بھی تنازعے کے بارے میں انسٹاگرام پوسٹس پر ردعمل کا اظہار کیا ہے، جن میں سے ایک میں کہا گیا تھا کہ ’نسل کُشی دیکھنے سے زیادہ دل دہلا دینے والی بات کیا ہے؟‘


Summary: ’نمک حرام‘ کے ڈائریکٹر شکیل خان نے بی بی سی سے بات کرتے ہوئے ناظرین کو یقین دلایا کہ اس ڈرامہ میں آخر تک تجسس برقرار رہے گا لیکن انھوں نے اس بات پر زور دیا کہ ’یہ ہر گھر کی کہانی نہیں ہے۔‘

’اِس وقت ایک نوکر پورے پاکستان کا ہیرو ہے‘: ڈرامہ ’نمک حرام‘ کے اداکار عمران اشرف سے گفتگو

فی الحال اُن کا ڈرامہ ’نمک حرام‘ ہم انٹرٹینمنٹ چینل سے نشر کیا جا رہا ہے جس میں وہ ایک ’مرید‘ کا کردار کر رہے ہیں۔ اسی کے بارے بی بی سی اُردو سے بات کرتے ہوئے عمران اشرف نے بتایا کہ ڈرامہ نگار ثقلین عباس پانچ سال پہلے جب یہ ڈرامہ لکھ رہے تھے تو اُنھیں ٹی وی پر دیکھ کر کہتے تھے ’یہ مرید آ گیا‘۔

’نمک حرام‘ کے ڈائریکٹر شکیل خان نے بی بی سی سے بات کرتے ہوئے ناظرین کو یقین دلایا کہ اس ڈرامہ میں آخر تک تجسس برقرار رہے گا لیکن انھوں نے اس بات پر زور دیا کہ ’یہ ہر گھر کی کہانی نہیں ہے۔ یہ ان چند لوگوں کی کتھا ہے جو شاید ان کی گھروں کی دیواروں سے باہر کبھی نکلی ہی نہیں ہے۔‘

شکیل خان نے مزید کہا کہ ’یقیناً کردار تو ہمارے ہی ماحول اور معاشرے کے ہیں لیکن یہ لوگ آپ کو عام طور پر ہر جگہ نظر نہیں آتے۔ میرا دیکھنے والوں کے لیے اتنا پیغام ہے کہ یہ کوئی سوشل ڈرامہ نہیں ہے، اس میں اپنے آپ کو نہ تلاش کریں۔اس میں کہانی اور کرداروں کو انجوائے کریں۔‘

نمک حرام کے مرید کے بارے میں بات کرتے ہوئے بولے کہ ’مجھے ڈائریکٹر کی ضرورت پڑتی ہے۔ جو میرا مینرازم ہے، جو میری واکس ہیں، میرا تولیہ پکڑنا، گلاس میں کوئی چیز ڈالنا، کھانے کی پلیٹ کو کیسے اٹھانا ہے، وہ سب شکیل خان صاحب نے بتایا۔ باقی مرید میں پیدا ہوا ہوں۔‘

عمران اشرف نے ’نمک حرام‘ سے پہلے ’رقصِ بسمل‘ میں اداکارہ سارہ فلک خان کے ساتھ کام کیا تھا۔ سکرین کی اس جوڑی کو ناظرین نے بے حد سراہا تھا۔

مداحوں کی محبت کا ذکر کرتے ہوئے کہنے لگے کہ ’میں ایک کیریکٹر ہیرو ہوں۔ میں سیدھا والا ہیرو نہیں ہوں۔ سب سے خوشی کی بات یہ ہے کہ اللہ کے کرم سے ایک نوکر بھی ہیرو ہے پورے پاکستان کا اس وقت۔ یہ ایک الگ بات ہے اور لوگ اس کو قبول کر رہے ہیں۔‘

’جہاں تک بات مذاق رات کی ہے میں اپنے اللہ کا بہت شکر کرتا ہوں کہ جو اِن مشکل اوقات میں جب کے ہر طرف اداسی ہے، فلسطین میں کیا ہو رہا ہے آپ کو پتا ہے، ہر طرف لوگ پریشان ہیں، مہنگائی کی وجہ سے کچھ لوگ پریشان ہیں، ڈپریشن کی سطح ملک میں اور پوری دنیا میں بہت زیادہ بڑھ چکی ہے، اگر میرے رب نے مجھے ایک گھنٹہ دے دیاہے کہ میں اپنے ملک کے لوگوں کو ہنسا سکوں تو میں اس پر بہت خوش ہوں۔‘


Summary: بالی وڈ کے ’سلطان‘ سلمان خان کی فلم ٹائیگر 3 نے اپنی ریلیز کے دسویں دن تک دنیا بھر میں 400 کروڑ کمائی کر لی ہے یہ ان کی سنہ 2017 میں آنے والی فلم ’ٹائیگر زندہ ہے‘ کے بعد کی سب سے کامیاب فلم ثابت ہو رہی ہے۔

ٹائیگر 3: دیوالی پر ریلیز ہونے والی ’کامیاب ترین فلم‘ جو 400 کروڑ سے زیادہ کا بزنس کر چکی ہے

اگرچہ یہ فلم ہندوؤں کے سب سے بڑے تہوار دیوالی کے دن ریلیز ہوئی تھی تاہم اس نے پہلے دن ہی 44 کروڑ کا ریکارڈ بزنس کیا اور یہ سلمان خان کی کامیاب ترین اوپننگ والی فلم بن گئی۔

مبصرین کے مطابق یہ سلمان کے لیے ایک اہم کارنامہ ہے کیونکہ سنہ 2017 کی ’ٹائیگر زندہ ہے‘ کے بعد سے انھوں نے کوئی بھی بڑی ہٹ فلم نہیں دی۔ تاہم فلم کے بڑے بجٹ کے پیش نظر یہ آمدنی بہت زیادہ نہیں ہے۔

جبکہ ان کی پہلی ’ٹائیگر‘ فلم نے ریلیز سے اب تک مجموعی طور پر 335 کروڑ روپے کمائے تھے تاہم ٹائیگر 3 ابھی بھی ’ٹائیگر زندہ ہے‘، ’وار‘ اور ’پٹھان‘ جیسی فلموں سے پیچھے ہے۔

اسی قبیل کی شاہ رخ خان کی اداکاری والی فلم ’پٹھان‘ رواں سال کے شروع میں آئی تھی اور اس نے دنیا بھر میں 1000 کروڑ روپے سے زیادہ کی کمائی کی جبکہ اس کے بعد آنے والی فلم ’جوان‘ نے اس سے بھی زیادہ کمائی حاصل کی ہے اور یہ رواں سال کی اب تک کی سب سے کامیاب فلم کہی جا رہی ہے۔

اس فلم کی ریلیز کے وقت کے متعلق بہت ساری باتیں کہی گئيں۔ یہ فلم روایت سے ہٹ کر اتوار کو سب سے بڑے تہوار کے دن ریلیز کی گئی تھی جس دن کوئی بھی فلم ریلیز نہیں کرنا چاہتا ہے کیونکہ لوگ دیوالی کے تہوار کے جشن میں مصروف ہوتے ہیں۔

فلم میں سلمان خان کے ساتھ اداکارہ قطرینہ کیف اور اداکار عمران ہاشمی ہیں۔ اور سنہ 2017 میں آنے والی فلم ’ٹائیگر زندہ ہے‘ کا اسے سیکوئل کہا جا رہا ہے۔

یہ فلم پہلی فلم کی طرح پاکستانی انٹیلیجنس ایجنسی ’آئی ایس آئی‘ اور انڈین خفیہ ادارے ریسرچ اینڈ اینلیسیں ونگ (را) کے درمیان خفیہ منصوبوں کی کہانیوں پر مبنی ہے۔ فلم میں سلمان خان نے انڈین جاسوس کا کردار ادا کیا ہے جبکہ عمران ہاشمی نے پاکستانی ایجنسی کے سربراہ کا کردار نبھایا ہے۔

اس فلم میں بالی وڈ کے بادشاہ کہے جانے والے اداکار شاہ رخ خان کا ایک چھوٹا سا کردار ہے اور وہ اپنی فلم ’جوان‘ کے کردار میں آ کر اویناش ’ٹائیگر‘ سنگھ راٹھور یعنی سلمان خان کو بچاتے ہیں جو کہ پاکستانی خفیہ ادارے کی قید میں ہوتے ہیں جبکہ عمران ہاشمی جاسوسوں کی جاری کشمکش میں کترینہ کیف کو بھی کھینچ لیتے ہیں۔


Summary: نپولیئن کون تھا اور اس کی شخصیت اتنی متنازع کیوں ہے؟

جابر آمر یا اصلاح پسند بادشاہ: یورپ پر راج کرنے والے نپولین کا ہٹلر سے موازنہ کرنے پر فرانسیسی سیخ پا کیوں ہوئے؟

تو آخر سچ کیا ہے؟ نپولین کی شخصیت اتنی متنازع کیوں ہے؟

لیکن نپولین کی شخصیت تاریخ میں اور ان کا نام ادب میں زندہ رہا۔ جارج اورویل کے ناول ’اینیمل فارم‘ میں ڈکٹیٹر بن جانے والے جانور کو نپولین کا نام دیا گیا۔ لیکن کیا نپولین کو ایک آمر قرار دینا منصفانہ طرز عمل ہو گا یا دیگر آمروں سے ان کا موازنہ درست ہے؟

آسٹریلیا کے مؤرخ اور پروفیسر فلپ ڈوائیر کہتے ہیں کہ ’اگر یہ بحث ہو گی کہ نپولین ایک آمر اور جابر حکمران تھا یا نہیں تو میں شاید اس بات کی حمایت کروں کہ وہ ایک جابر آمر تھا لیکن یقیناً وہ ہٹلر یا سٹالن جیسا نہیں تھا جنھوں نے اپنے ہی لوگوں پر مظالم ڈھائے اور لاکھوں افراد کی اموات کی وجہ بنے۔‘

فلپ کہتے ہیں کہ ’بہت کم لوگ، جن میں کچھ صحافی بھی شامل تھے، نپولین کی مخالفت اور اس کی حکومت گرانے کے الزام میں مارے گئے۔ اگر ہم کسی سے نپولین کا موازنہ کر سکتے ہیں تو فرانسیسی بادشاہ لوئی سے کر سکتے ہیں جس نے ایسی غیر ضروری جنگیں چھیڑیں جن میں لاکھوں افراد بے وجہ مارے گئے۔‘

ان کا کہنا ہے کہ ’فرانسیسی لوگ نپولین کو ایک اصلاح پسند کے طور پر دیکھتے ہیں۔ اس کے پاس ایک غیرمعمولی دماغ تھا جس نے ان قوانین اور اداروں کی بنیاد رکھی جن کے تحت ہم آج زندگیاں گزار رہے ہیں۔‘

لیور پول یونیورسٹی میں تاریخ کے پروفیسر چارلس اسڈیل نے نپولین پر کافی کتابیں تحریر کی ہیں۔ ان کا کہنا ہے کہ ’میں نپولین کو ایک عسکری رہنما کے طور پر دیکھتا ہوں جس کے لیے اس کا ذاتی مقصد اہم تھا۔ اس کے پاس ایک واضح منصوبہ تھا کہ وہ کیسا فرانس چاہتا ہے اور یورپ کو کیسا بنانا چاہتا ہے۔‘

وہ کہتے ہیں کہ ’یہ پیغام دیا گیا کہ فرانس کی کوئی غلطی نہیں تھی اور باقی سب مل کر فرانس کے خلاف ہو چکے تھے۔ یہ ایک طاقتور تصور ہے جو آج تک باقی ہے اور اسی کی وجہ سے نپولین کی شخصیت بھی زندہ ہے۔‘

تاہم وہ بھی نپولین اور ہٹلر یا سٹالن کے درمیان موازنے سے اتفاق نہیں کرتے۔ ’نپولین کی شخصیت میں بہت سی خامیاں تھیں لیکن اس کے دور حکومت میں نسلی امتیاز کی کوئی پالیسی نہیں تھی۔‘

یاد رہے کہ فلم کے ڈائریکٹر رڈلے سکاٹ گلیڈی ایٹر جیسی فلمیں بنا چکے ہیں اور اچھی طرح سے جانتے ہیں کہ کسی فلم کی پروموشن کیسے کرنی چاہیے۔ عین ممکن ہے کہ ان کو اس بات کا اندازہ ہو کہ ان کے اس بیان کی وجہ سے فلم کی تشہیر ہو گی اور انھوں نے اسی مقصد سے یہ بیان دیا ہو۔


Summary: امریکہ کے ملک ایل سلواڈور میں جاری مس یونیورس کے مقابلوں میں موجود ایریکا رابن ’مِس یونیورس‘ میں پاکستان کی نمائندگی کرنے والی پہلی خاتون ہیں۔ ‘ وہ کہتی ہیں کہ  مس یونیورس پاکستان کا خطاب حاصل کرنے اور اپنے پلیٹ فارم کو اچھی اور مثبت تبدیلی کے لیے استعمال کرنے پر مجھے پختہ یقین ہو گیا ہے کہ خواب سچ ہوتے ہیں۔‘

ہتھ پنکھا، لہنگا چولی اور سر پر دوپٹہ، مس یونیورس مقابلے کی پہلی پاکستانی حسینہ ایریکا رابن

’پاکستان۔۔۔ ایریکا رابن اپنے ملک اور دنیا بھر میں خواتین کے لیے مساوی مواقع اور بہتر تعلیم تک رسائی کے حقوق کی حامی ہیں۔ 25 سالہ ایریکا میوزک اور سفر سے دلچسپی رکھتی ہیں اور وہ ایل سلواڈور میں یہاں کی ثقافت، کھانوں اور فطرت سے لطف اندوز ہو رہی ہیں۔‘

اس سیگمنٹ میں ایریکا کے لباس کو ’نمبر ون‘ کا نام دیا گیا جسے ایریکا نے اپنی پہچان بھی قرار دیا ہے۔ انسٹا گرام اکاونٹ پر انھوں نے اس لباس کی وضاحت میں لکھا ہے کہ ’نمبر ون میری زندگی میں بہت اہمیت کا حامل ہے۔ میں اپنے پیارے ملک پاکستان کی ایک فیصد اقلیت سے تعلق رکھتی ہوں جو ہمارے پرچم میں سفید رنگ کی علامت ہے۔‘

میسیحی برادری سے تعلق رکھنے والی ایریکا رابن مس یونیورس کے مقابلے میں حصہ لینے اور مس یونیورس پاکستان کا خطاب حاصل کرنے پر بہت پرجوش ہیں۔ اس حوالے سے اپنے انسٹا گرام اکاؤنٹ پر انھوں نے لکھا ہے۔

’جب میں چھوٹی تھی تو میں ہمیشہ مس یونیورس کے مقابلوں کو دیکھ کر سوچتی تھی کہ پاکستان کی کوئی خاتون اپنی نوعیت کے شاندار اولمپکس میں شامل کیوں نہیں ہو سکتی لیکن مجھے اس بات کا بھی دل سے یقین ہے کہ کچھ بھی ناممکن نہیں۔‘

’اب مس یونیورس پاکستان کا خطاب حاصل کرنے اور اپنے پلیٹ فارم کو اچھی اور مثبت تبدیلی کے لیے استعمال کرنے پر مجھے پکا یقین ہو گیا ہے کہ خواب سچ بھی ہوتے ہیں۔‘

ایریکا رابن امریکہ میں جاری مس یونیورس 2023 کے مقابلے کے مختلف مراحل میں پاکستان کی ثقافت کو بھرپور اجاگر کر رہی ہیں۔

’مس یونیورس کے مقابلے میں ہماری پہلی مس پاکستان کو ملک کی نمائندگی کرتے ہوئے دیکھ کر بہت خوشی ہوئی۔ مجھے امید ہے کہ ہم اپنی لڑکیوں کی اسی طرح سپورٹ اور مدد  کر سکتے ہیں جس طرح ہم بین الاقوامی مقابلوں کے دوران اپنے مردوں کی حمایت کرتے ہیں۔

مسیحی مذہب سے تعلق رکھنے والی ایریکا رابن کو مالدیپ میں منعقد ہونے والے ابتدائی مقابلوں کے آخری مرحلے میں منتخب ہونے والی پانچ خواتین میں سے ’مس یونیورس پاکستان‘ منتخب کیا گیا تاہم اس خبر کے سامنے آنے پر ایریکا کو اپنے ہی ملک میں مخالفتوں کا سامنا رہا۔

ایریکا رابن جہاں اس انتخاب کو اپنے لیے اعزاز سمجھ رہی ہیں وہیں وہ اس پر پاکستان میں اٹھنے والے شدید ردعمل پر بہت حیران بھی ہیں۔

بی بی سی سے بات کرتے ایریکا رابن نے مزید بتایا تھا  کہ زوم پر ہونے والے مقابلے کے دوسرے سلیکشن راؤنڈ کے دوران ان سے اس ایک چیز کا نام بتانے کو کہا گیا جو وہ اپنے ملک کے لیے کرنا چاہتی تھیں۔


Summary: گذشتہ سال قاتلانہ حملے میں مارے جانے والے پنجابی گلوکار شبدیپ سنگھ عرف سدھو موسے والا کا نیا گانا ’واچ آؤٹ‘ یوٹیوب پر آتے ہی موضوعِ بحث بن گیا ہے۔

سدھو موسے والا کا نیا گانا ’سیکشن 12‘: ’تمھیں اس وقت تک زندہ نہیں رہنے دوں گا جب تک میں مر نہ جاؤں‘

29 مئی 2022 کو انھیں دن دیہاڑے فائرنگ کر کے ہلاک کر دیا گیا۔ سدھو موسے والا کی موت کے بعد ریلیز ہونے والا یہ ان کا پانچواں گانا ہے۔

سدھو موسے والا اپنے گانوں میں قانونی شقوں سے متعلق اصطلاحات کا ذکر کرتے تھے اور ان پر تنقید بھی کیا کرتے تھے، وہ قانون اور اس سے فائدہ اٹھنے والے سماج کے خلاف اپنے گانوں کو ترتیب دیتے اور ان پر کھل کر تنقید کرتے تھے۔

سوشل میڈیا پر لوگوں کی مختلف آرا ہیں کہ سدھو موسے والا نے اس گانے میں دفعہ 12 کا ذکر کیوں کیا اور اس کا کیا مطلب ہے۔

نام ظاہر نہ کرنے کی شرط پر ایک جاننے والے نے یہ بھی بتایا کہ اس کا تعلق سدھو موسے والا کے کسی کے ساتھ کاروباری معاہدے سے بھی ہوسکتا ہے۔

سدھو موسے والا کے بہت سے گانوں میں وہ ایک خاص تناظر میں اپنے ’دشمنوں‘ یا ’ساتھیوں‘ کا ذکر ملتا ہے۔

سدھو موسے والا کے گانوں میں ہتھیاروں کا ذکر عام رہا ہے۔ اس وجہ سے کئی سماجی کارکنوں نے وقتاً فوقتاً ان کی مخالفت بھی کی ہے۔

سدھو موسے والا کے مداح اس گانے پر جوش و خروش کا اظہار کر رہے ہیں جو ان کے پسندیدہ گلوکار کی موت کے تقریباً ڈیڑھ سال کے بعد ریلیز ہوا ہے۔

اس کے ساتھ ہی بہت سے لوگ اس گیت میں تشدد کے ذکر کے معاشرے پر پڑنے والے اثرات کے بارے میں بھی تشویش کا اظہار کر رہے ہیں۔ اس گانے میں وہ اپنے مخالفین کو چیلنج کرتے نظر آ رہے ہیں۔

سدھو موسے والا کے والد بلکور سنگھ نے بھی حکومت پر ان پر نظر رکھنے کا الزام لگایا ہے۔ انھوں نے کہا کہ ’سدھو کے گانے کی مقبولیت سے ظاہر ہوتا ہے کہ ان کے جانے کے بعد بھی لوگ ان سے کتنا پیار کرتے ہیں۔‘

سدھو موسے والا کی موت کے بعد اب تک پانچ گانے ریلیز ہو چکے ہیں جن میں ایس وائی ایل، وار سکھ جرنیل ہری سنگھ نلوا، میرا نام اور چوری شامل ہیں۔

جون 2022 میں سدھو کا ایس وائی ایل گانا ریلیز کیا گیا تھا جس پر انڈیا میں یوٹیوب پر پابندی عائد کردی گئی تھی۔

یہ گانا پنجاب اور ہریانہ کے درمیان جاری ایس وائی ایل نہر تنازعہ کے بارے میں تھا۔ سدھو نے گانے میں سکھ عسکریت پسند بلوندر سنگھ جٹانا کا بھی ذکر کیا تھا۔

اپریل 2023 میں سدھو کا نیا گانا ’میرا نام‘ ریلیز کیا گیا تھا جسے انھوں نے انگلینڈ کے ریپر برنا بوائے کے ساتھ گایا تھا۔

سدھو موسے والا قتل کیس میں اب تک درجنوں گرفتاریاں کی جا چکی ہیں۔ لارنس بشنوئی کو بھی مرکزی ملزم کے طور پر نامزد کیا گیا ہے۔


اقرا عزیز: ’میں نے عائزہ خان سے سیکھا جنھوں نے  اداکاری کے ساتھ ہی اپنی فیملی اور خود کو بھی ترجیح دی‘

’اتنی زیادہ مشکل نہیں تھی جتنی منت کو اپنے پیار کو پانے میں آ رہی ہے لیکن (اس کے اندر) جو پُرجوش اور خوش مزاج لڑکی ہے اس سے اپنے آپ کو زیادہ ملاتی ہوں۔ اپنی ذاتی زندگی میں منت کے کردار سے بہت کچھ سیکھا۔‘

بی بی سی سے گفتگو میں انھوں نے بتایا کہ بحیثیت کم عمر بیوی اور بہو منت کے کردارسے انھوں نے کافی کچھ سیکھا ہے۔ ان کا کہنا ہے کہ منت کا کردار ان کی شخصیت سے بہت زیادہ قریب ہے اور اس میں بہت ساری چیزیں مشترک ہیں۔

انھوں نے کہا کہ ’گھریلو سیاست اور معاملات تو ہم بہت زیادہ دکھاتے ہیں لیکن اس ڈرامے میں ان کے پیچھے کی حقیقت دیکھنے کو ملے گی۔

اقرا نے گفتگو کے دوران بتایا کہ انھیں اپنے ساتھی اداکار کا کام ڈرامہ سیریل ’جو بچھڑ گئے‘ اور باقی ڈراموں میں پسند آیا تھا اور اسی وجہ سے انھیں لگا کہ ان دونوں کی آن سکرین کیمسٹری اچھی رہے گی۔

اقرا کی ذاتی زندگی کی بات کی جائے تو اپنے بیٹے کبیر کی پیدائش کے بعد ’منت مراد‘ ان کا دوسرا پروجیکٹ ہے۔ اس سے قبل انھوں نے ڈرامہ سیریز ’ایک تھی لیلیٰ‘ میں مرکزی کردار ادا کیا تھا جو اسی سال آن ائیرہوا تھا۔

اس کے بعد جب منت مراد کے سیٹ پر گئیں تو اس کا تجربہ کافی اچھا تھا کیونکہ اقرا ڈائریکٹر، پروڈیوسرز اور کچھ ساتھی اداکاروں سے پہلے سے واقف تھیں۔ وہ سارا دن سب کو کھلاتی پلاتی رہتی تھیں۔ انھوں نے بتایا کہ ان کا بیٹا کبیر بھی اکثر سیٹ پر آیا کرتا تھا۔

تاہم انھوں نے بی بی سی سے گفتگو میں بتایا کہ اپنے بیٹے کبیر کو چھوڑ کر سفر کرنا کافی مشکل تھا۔

اقرا نے بتایا کہ جب وہ حاملہ تھیں تو اس دوران شوٹس وغیرہ نہیں کر رہی تھیں لیکن سوشل میڈیا کیمپینز پر کام کر رہی تھیں۔ اپنے بیٹے کبیر کی پیدائش کے بعد جب لوگ ان سے پوچھتے کہ وہ کام کیوں نہیں کر رہیں تو انھیں ایسا لگتا ہی نہیں تھا کہ انھوں نے کوئی وقفہ لیا تھا۔

’میں اپنے اُس فیز کو انجوائے کر رہی تھی۔۔۔ میں اپنے آپ کو تھوڑا وقت دینا چاٖہتی ہوں۔ میں نے بہت کم عمر میں کام کرنا شروع کیا اور ہر دن کام کیا۔ یاسر سے ملنے سے پہلے تک میں نے ہر اتوار کو بھی کام کیا۔ یہ میرا پہلا بچہ ہے، میں اس وقت کو یادگار بنانا چاہتی ہوں۔‘

’میں نے عائزہ خان سے بہت سیکھا، جس طریقے سے انھوں نے واپس اداکاری میں قدم جمائے۔ ساتھ ہی اپنی فیملی اور اپنے آپ کو بھی ترجیح دی۔‘

اپنے مستقبل کے حوالے سے اقرا نے بتایا کہ وہ سکرین پر نظر آنا چاہتی ہیں لیکن ساتھ ہی اپنی فیملی کو بھی ترجیح دینا چاہتی ہیں۔


Summary: جب سے بگ باس سیزن 7 وجے ٹی وی پر شروع ہوا ہے، تب سے تنازعات اور تنقیدوں میں کوئی کمی نہیں آئی ہے۔ بچوں کے لیے یہ شو دیکھنا خطرناک کیوں ہے؟

بگ باس سیزن 7 میں ’زہریلے مزاج کا فروغ‘: ’اگر بچے یہ شو دیکھیں گے تو اپنا بچپن کھو دیں گے‘

جب سے بگ باس سیزن 7 وجے ٹی وی پر شروع ہوا ہے، تب سے تنازعات اور تنقید میں کوئی کمی نہیں آئی ہے۔ کسی بھی دوسرے سیزن کے مقابلے میں بالغوں کا مواد، جنسی طعنے، ریپ کی شکایات اور بہت کچھ ہو رہا ہے۔ جو کسی  اور سیزن میں نہیں ہوا وہ اس سیزن میں ہوا ہے۔

اس وقت سوشل میڈیا پر بہت سے لوگوں نے وچترا کے اس بیان کی مذمت کی تھی کہ اگر وہ فوری طور پر ریپ کی اطلاع نہیں دیں گے تو چوٹ ٹھیک ہو جائے گی اور وہ ان کی شکایت قبول نہیں کریں گے۔ بہت سے لوگوں نے محسوس کیا کہ وچیترا ریپ کا نشانہ بننے والوں پر الزام لگا رہی ہیں اس کے علاوہ شو میں مردوں کا مذاق اڑانے والی مایا نے کہا ہے کہ شو کے تمام مرد اس سیزن میں ’فضول‘ ہیں۔

سیزن کے بالکل شروع میں، وچیترا کو شو مںی شریک اننیا کے ’ٹیٹو‘ کے بارے میں بات کرتے ہوئے ’مورل پولیس‘  کی طرح کام کرنے پر بھی تنقید کا نشانہ بنایا گیا۔ مقابلے سے نکالے گئے یوکیندرن نے اپنی اہلیہ ہیما مالنی کے ساتھ ایک ویڈیو ڈسکشن میں کہا کہ ’بگ باس‘ کا گھر ’زہریلا‘ ہو گیا ہے۔ اس طرح اس سیزن میں کئی تنازعات نے جنم لیا ہے۔ شو کی میزبانی کرنے والے اداکار کمل ہاسن نے کہا کہ 18 سال سے کم عمر کے بہت سے لوگ اس شو کو دیکھ رہے ہیں۔

ان کا کہنا تھا کہ ’اس میڈیا اسپیس میں سماجی ماحول ہے۔ بچے اس مرحلے پر ہوتے ہیں جہاں وہ نہیں جانتے کہ کیا صحیح ہے اور کیا غلط۔ اب بچے زیادہ تر میڈیا والوں کو اپنے رول ماڈل کے طور پر دیکھتے ہیں۔  ’بگ باس‘ شو میں کامیڈی کے نام پر دوسروں کی تضحیک اور تذلیل بڑھ رہی ہے۔ پدرشاہی سوچ کی باقیات بھی شو میں پھیلی ہوئی ہیں۔ جب بچے گھر میں یہ شو روزانہ دیکھتے ہیں تو ان کی ذہنی صحت متاثر ہوتی ہے۔ اس سے بچوں میں تشدد کے بڑھنے کے امکانات بڑھ جاتے ہیں۔‘

اس بارے میں بی بی سی تمل سے بات کرتے ہوئے دماغی صحت کی کنسلٹنٹ سوجاتا نے کہا، ’یہ ایسا ہے جیسے زہریلے ماحول کو عام ماحول میں بدل رہے ہیں۔ پروگرام بغیر سنسر کے نشر کیا جاتا ہے۔ بچے تب سے یہ شو دیکھ رہے ہیں۔ اس شو کا نوجوانوں پر بہت زیادہ اثر پڑے گا۔ ‘

سجاتا کا یہ بھی کہنا ہے کہ جو لوگ عوام میں کسی کو برا بھلا کہتے ہیں ان کے لیے یہ رجحان بنتا جا رہا ہے ’یہاں ایک عام تاثر پایا جاتا ہے کہ اپنے دل کی بات کہنا ایمانداری ہے۔ اس لیے نامناسب الفاظ استعمال کرنے والے ایسے بولتے ہیں جیسے باہر ان کا نام داغدار ہونے سے کوئی فرق نہیں پڑتا۔‘


Summary: اداکارہ انوشے عباسی نے بتایا کہ اس ڈرامے میں فلمائے گئے سینز حقیقت سے اتنے قریب ہیں کہ لوگ اُن کو خود سے جوڑ سکتے ہیں ’شادیوں میں ایسا ہی ہوتا ہے چھوٹی چھوٹی باتوں پر لوگ طلاق جیسی بڑی چیز لے آتے ہیں‘۔

ڈرامہ ’ایک سو ایک طلاقیں‘: ’میں نے پہلے ایسا کردار کبھی نہیں کیا جو مجھ سے ملتا ہو‘ انوشے عباسی

اس ڈرامے میں اداکارہ انوشے عباسی نے مرکزی کردار ادا کیا ہے۔ انوشے عباسی ایک ایسی بیوی کا کردار ادا کر رہی ہیں جس کو اپنے شوہر سے بہت سے مسائل ہیں اور وہ کافی کوشش کرنے کے باوجود روزمرہ کی لڑائیوں کو روک نہیں پا رہی ہوتی۔

انوشے نے بی بی سی بات کرتے ہوئے بتایا کہ اُن کو ڈرامے کرنے میں اسی وجہ سے زیادہ مشکل پیش نہیں آئی کیونکہ اُن کو کئی جگوں پر لگتا تھا کہ اگر ان چھوٹی چھوٹی باتوں کو میاں بیوی مل کر بات کر کے حل کرنے کی کوشش کریں تو شادی بچائی جا سکتی ہے۔

اس ڈرامے میں پاکستانی معاشرے کے اُن پہلوں پر بھی نظر ڈالی گئی ہے جو طلاق کی وجوہات بنتی ہیں۔ جیسے کہ ساس کا بیٹے کے گھر میں دخل اندازی کرنا، لڑکی کا شوہر سے بات بات پر ناراض ہو جانا وغیرہ۔

انوشے نے بتایا کہ اس ڈرامے میں فلمائے گئے سین حقیقت سے اتنے قریب ہیں کہ لوگ اُن کو خود سے جوڑ سکتے ہیں۔

وہ کہتی ہیں کہ ’ایسا ہی ہوتا ہے کہ چھوٹی چھوٹی باتوں پر لوگ طلاق جیسی بڑی چیز لے آتے ہیں۔‘

انوشے عباسی نے کہا کہ ’عموماً وکیل سے اُس وقت بات کی جاتی ہے جب طلاق لینی ہو مگر اس ڈرامے میں بہت خوب صورت انداز میں ایک وکیل لوگوں کی شادیاں بچانے کی کوشش کر رہے ہیں۔‘

انوشے عباسی آئے دن سوشل میڈیا پلیٹ فارم انسٹاگرام پر اپنی تصویروں کی وجہ سے لوگوں کی توجہ حاصل کرتی رہتی ہیں، کئی بار تو اُن کو شدید تنقید کا سامنا بھی کرنا پڑتا ہے مگر انوشے نے بتایا کہ وہ صرف  اُن لوگوں کے کمنٹس پڑتی ہیں جنھوں نے اُن کے کام کو سراہا ہو کیونکہ اُن لوگوں کی وجہ سے اُن کو مزید اچھا کام کرنے کا موقع ملتا ہے۔

’ورکنگ وومن‘ ڈرامے کی خاص بات یہ ہے کہ اس ڈرامے کی مرکزی کاسٹ میں خواتین ہیں اور اس کے ساتھ ساتھ اس کی ڈائریکٹر یاسرا رضوی اور رائٹر بی گل ہیں۔ اس ڈرامے میں ان تمام خواتین کے لیے ایک پیغام ہے جو کام کی جگہ پر مردانہ تسلط کے سامنے جھکنے سے انکار کرتی ہیں اور دقیانوسی تصورات کو توڑنے میں اپنا کردار ادا کر رہی ہیں۔ ایسے معاشرے کے لیے کوشش کر رہی ہیں جو عورت کی کامیابی اور منفرد ہونے کا جشن منائیں۔

انوشے نے بتایا کہ وہ مستقل میں بھی کامیڈی رولز کرنا چاہیں گی کیونکہ وہ خود کو ایک ورسٹائل ایکٹر کے طور پر دیکھتی ہیں۔


Summary: مشہور پنجابی ریپر شبنیت سنگھ نے لندن میں ایک کنسرٹ کے دوران ان کی ہوڈی کو لے کر تنازع پیدا ہونے کے بعد لوگوں سے نفرت اور منفی باتیں پھیلانا بند کرنے کی اپیل کی ہے۔

شوبھنیت سنگھ: پنجابی ریپر کنسرٹ میں ’اندرا گاندھی کے قتل کے منظر والی‘ ہوڈی لہرانے پر تنقید کی زد میں

انڈیا کے مشہور پنجابی ریپر شوبھنیت سنگھ نے لندن میں ایک کنسرٹ کے دوران ان کی ہوڈی کو لے کر تنازع پیدا ہونے کے بعد لوگوں سے نفرت اور منفی باتیں پھیلانا بند کرنے کی اپیل کی ہے۔

یہ تنازع انڈیا اور کینیڈا کے درمیان تعلقات خراب ہونے کے فوراً بعد سامنے آیا جب کینیڈا کے وزیر اعظم جسٹن ٹروڈو نے کہا کہ ان کا ملک کینیڈا میں ایک سکھ علیحدگی پسند رہنما کے قتل میں انڈین حکومت کے مبینہ طور پر ملوث ہونے کی تحقیقات کر رہا ہے تاہم انڈیا نے اس الزام کی سختی سے تردید کی تھی۔

حالیہ تنازع لندن میں شوبھ کے ویک اینڈ کنسرٹ کے بعد شروع ہوا۔ ایکس (سابقہ ٹوئٹر) پر گردش کرنے والی ویڈیوز میں دیکھا جا سکتا ہے کہ وہ فرش سے سیاہ ہوڈی اٹھا رہے ہیں اور اسے سامعین کے سامنے لہراتے ہیں۔

منگل کو ریپر نے انسٹاگرام سٹوری  پر ایک بیان جاری کیا، جس میں انھوں نے کہا کہ ’لندن میں میرے پہلے شو میں سامعین نے مجھ پر بہت سارے کپڑے، زیورات اور فون پھینکے تھے۔ میں وہاں پرفارم کرنے کے لیے گیا تھا، یہ دیکھنے کے لیے نہیں کہ مجھ پر کیا پھینکا گیا اور اس پر کیا ہے۔‘

بالی وڈ ادا کارہ کنگنگا رناوت بھی شوبھنیت پر تنقید کرنے والوں میں شامل ہیں۔ انھوں نے ایکس پر لکھا ’ایک بوڑھی عورت کے بزدلانہ قتل کا جشن منا رہے ہیں جنھیں اس نے اپنا نجات دہندہ مقرر کیا تھا۔ جب آپ پر بھروسہ کیا جاتا ہے کہ آپ کی حفاظت کی جائے لیکن آپ اعتماد اور ایمان کا فائدہ اٹھائیں اور ان ہتھیاروں کا استعمال کرتے ہوئے ان لوگوں کو ہلاک کریں جن کا مقصد حفاظت کرنا تھا تو یہ بہادری نہیں بلکہ بزدلی کا شرمناک عمل ہے۔‘

شوبھ کا اصل نام شوبھنیت سنگھ ہے۔ اس کے والدین پیشے کے اعتبار سے استاد ہیں۔ شوبھ کے بڑے بھائی کو پنجابی سنیما کی دنیا میں ایک اداکار، اینکر اور گلوکار کے طور پر بھی جانا جاتا ہے۔

ایک ذاتی یوٹیوب چینل پر شوبھ کے بارے میں بات کرتے ہوئے ان کے بڑے بھائی نے کہا کہ شوبھ سدھو (موسے والا) کو سنتا رہا ہے، اس نے ان سے بہت کچھ سیکھا ہو گا، ایک نئی نسل اور ایک نیا جذبہ ہے۔‘

شوبھ کا سفر ایک گانے سے شروع ہوا اور انھوں نے کئی گانوں کے ذریعے اپنی پہچان چھوڑی۔ پہلے گانے کی ریلیز کے تقریباً دو سال بعد 12 مئی 2023 کو شوبھ نے اپنی مکمل البم ’سٹیل رولنگ‘ کا اعلان کیا جو 19 مئی 2023 کو اپنے یوٹیوب پر ریلیز ہوا۔ اس البم میں چھ گانے ہیں۔


Summary: یوں تو آج شاہ رخ کو کنگ آف رومانس کہا جاتا ہے لیکن شاہ رخ نے کامیابی کی پہلی سیڑھی رومانس کے ذریعے نہیں بلکہ اینٹی ہیرو بن کر چڑھی۔

شاہ رخ خان کا ’بازی گر‘ سے ’جوان‘ تک کا سفر: ایک اینٹی ہیرو جو پہلے ’کِنگ آف رومانس‘ اور پھر سُپرسٹار بنا

سینیئر فلمی صحافی نمرتا جوشی کا کہنا ہے کہ ’بازیگر‘ اور ’ڈر‘ میں شاہ رخ کے اینٹی ہیرو جذبات ایک لڑکی سے ان کی محبت کی وجہ سے تھے۔ لیکن بعد میں انھوں نے ولن کے کردار کو چھوڑ کر ایک کُول اور رومانوی ہیرو کی شناخت بنا لی۔

'دل والے دلہنیا لے جائیں گے'، 'دل تو پاگل ہے'، 'کچھ کچھ ہوتا ہے'، یہ تمام فلمیں بعد میں آئیں اور شاہ رخ کو کنگ خان بنایا۔ لیکن کنگ خان بننے کے راستے میں شاہ رخ کے اینٹی ہیرو کے کرداروں نے شاہ رخ خان کے لیے کامیابی کی زمین تیار کر دی۔ اور لوگوں کو ایک ایسے اداکار سے بھی متعارف کرایا جو رسک لینے کی ہمت رکھتا تھا۔ چاہے وہ 'انجام' ہو، 'مایا میم صاب' یا 'اوہ ڈارلنگ یہ ہے انڈیا'۔

’بازیگر‘ اور ’ڈر‘ کی طرح ’جوان‘ کے آزاد راٹھور بھی ایک طرح کے اینٹی ہیرو ہیں لیکن وہ 90 کی دہائی کے اینٹی ہیروز سے مختلف ہیں۔ آزاد راٹھور ایک چوکس گروہ کے ذریعے معاشرے میں پھیلی بدعنوانی کو چیلنج کرتے ہیں، وہ قانون کو اپنے ہاتھ میں لیتے ہیں، حکمرانی کے قواعد و ضوابط سے انہیں کوئی فرق نہیں پڑتا۔ لیکن یہ اینٹی ہیرو 'بازیگر' کے وکی یا ڈر کے راہول جیسے لوگوں کو نہیں مارتا، بلکہ لوگوں کی جان بچاتا ہے۔

تاہم، نمرتا جوشی کو بھی اپنی شکایتیں ہیں۔ ’جوان کامیاب رہی ہے لیکن مجھے نہیں لگتا کہ یہ میرے لیے بطور فلم کام کرے گی۔ یہ مردوں کی بالادستی والی فلم ہے جہاں شاہ رخ یقینی طور پر اس بات کو یقینی بنانے کی کوشش کرتے ہیں کہ خواتین کو بھی جگہ ملے۔ اس کے بجائے، میں ’چک دے انڈیا‘ جیسی فلم میں شاہ رخ کو ترجیح دوں گی جہاں وہ خواتین کی ٹیم کو فتح کی طرف لے جاتا ہے۔ جوان میں صنفی مساوات کو ظاہر کرنے کی کوشش کی گئی ہے لیکن مجھے نہیں لگتا کہ یہ کارآمد تھا۔‘

شاہ رخ کی کامیابی ’بازیگر‘ اور ’ڈر‘ کے قاتل اور اینٹی ہیرو کرداروں کو کسی حد تک ہیومنائز کرنا تھا۔ اسی دوران شاہ رخ بھی راج بن کر آئے، ’سودیش‘ میں موہن بنے۔ ’پہلی‘ میں گاؤں کے کشن لال کے روپ میں نمودار ہوئے۔ ’یس باس‘ میں راہول کا کردار نبھایا جس کی چاند تارے توڑنے کی خواہش تھی۔ ’ہے رام‘ کے امجد علی خان اور زیرو کے بوا سنگھ جیسے کردار بھی ان کے حصے میں آئے۔


Summary: حسن عسکری نے ایک ایسے وقت میں بابرہ شریف سے ایک مُنتقِم دوشیزہ کا کردار ادا کروایا جب فلم کی ہیروئین نزاکت اور حسن و جمال کا پیکر تصور کی جاتی تھیں اور یہی کردار فلم کی کامیابی کی وجہ بنا۔ اِسی طرح فلم ’میلہ‘ میں انجمن کا کردار بھی اس بات کی گواہی ہے کہ آغا جان نے انجمن سے ’میلہ‘ کا کردار کروا کے ان کے اندر روایتی ہیروئن کے تاثر کو توڑ دیا۔

آغا جان: لالی وڈ کے روایت شکن فلم ساز جنھوں نے سلطان راہی کے ہاتھ میں گنڈاسہ تھمایا

حسن عسکری نے ایک ایسے وقت میں بابرہ شریف سے ایک مُنتقِم دوشیزہ کا کردار ادا کروایا جب فلم کی ہیروئین نزاکت اور حسن و جمال کا پیکر تصور کی جاتی تھیں۔

لیکن فلم ’سلاخیں‘ میں بابرہ شریف کے انتقام لینے والی لڑکی کے کردار کو لوگوں نے سراہا اور یہی کردار فلم کی کامیابی کی وجہ بنا۔

اِسی طرح فلم ’میلہ‘ میں انجمن کا کردار بھی اس بات کی گواہی ہے کہ آغا جان نے انجمن سے ’میلہ‘ کا کردار کروا کے ان کے اندر روایتی ہیروئن کے تاثر کو توڑ دیا۔ حسن عسکری نے اِس بات پر مہرِ تصدیق ثبت کر دی کہ ’فلم کی کوئی زبان نہیں ہوتی۔‘

انجمن کہتی ہیں کہ ’سلطان راہی مرحوم کی ہیروئن ہوتے ہوئے میرا روایتی امیج ایک ڈانسر ہیروئن کا بن گیا تھا لیکن حسن عسکری نے پنجابی فلم ’میلہ‘ سے اسے بدل دیا تھا۔‘

حسن عسکری نے ایسے وقت میں بابرہ شریف سے ایک مُنتقِم دوشیزہ کا کردار کروایا جب ہیروئین حسن و جمال کا پیکر تصور کی جاتی تھیں

’ان فلموں میں اگر صرف میرے کرداروں کی بات کی جائے تو سب کے شیڈ بھی مختلف تھے اور یہ سارا کریڈٹ آغا صاحب کا تھا۔ میں نے ہمیشہ اقرار کیا ہے کہ شباب کیرانوی کے بعد حسن عسکری نے میری صلاحیتیوں سے بہترین انداز میں کام لیا ہے۔‘

انڈیا میڈیا میں رپورٹ کیا گیا کہ برصغیر میں سب سے ممتاز تسلیم کئے گئے اداکار دلیپ کمار نے  حسن عسکری کی فلم ’سلاخیں‘ میں بابرہ شریف کی پرفارمنس کا حوالہ دیتے ہوئے ہدایتکار سے کہا کہ ’اس اداکارہ کو میرے مقابل کردار میں کاسٹ کیا جائے۔‘

’70 کی دہائی کا آغاز تھا اور میں نگارخانوں کے چکر کاٹ رہا تھا ، مجھے کوئی منھ نہیں لگاتا تھا ،اگر کوئی دفتر کے اندر بٹھاتا بھی تو چائے پانی آنے تک مجھے فارغ کردیتا۔ اس وقت میری کہانی صرف حسن عسکری نے سنی تھی۔‘

ناصر ادیب نے کہا کہ ’جٹ سیریز کی جتنی بھی فلمیں ہیں ان کا کریڈٹ حسن عسکری کے کرافٹ کو دیتا ہوں۔ وحشی جٹ اور مولاجٹ کی باکس آفس پر غیر معمولی کامیابی کے بعد بھیڑ چال میں سینکڑوں فلمیں لکھی گئیں جن کا مرکزی کردار جٹ تھا لیکن یہ تمام فلمیں ڈبوں میں بند ہوتی رہیں۔‘

ناصرادیب نے کہا کہ آغا جی کی بات مانتے ہوئے لڑکی کو سکرپٹ میں زندہ رکھا اور آغا حسن عسکری کا یہ فلمی معجزہ آج بھی سیلولائیڈ پر محفوظ ہے۔

آغا جان فلم سٹوڈیوز اور ان کی راہداریوں کو مزید ویران کر گئے ہیں۔ شاید کسی کے دل میں یہ احساس جاگ جائے کہ اظہارِ تخلیق کے ذرائع بند ہونے سے  تخلیق کار دم توڑ دیتے ہیں۔


Summary: کافی ود کرن کا آٹھواں سیزن جمعرات کو دیپیکا پڈوکون اور رنویر سنگھ کی جوڑی کے ساتھ شروع ہوا جس میں دونوں اداکاروں نے اپنی 11 سالہ محبت اور شادی سے جڑی بہت سی ان سنی کہانیاں سنائیں۔

دیپیکا اور رنویر کی محبت کی کہانی: جب دیپیکا کی والدہ نے ناراض ہو کر پوچھا ’یہ شخص کون ہے؟‘

رنویر نے بتایا کہ اس کے بعد سب نے ایک ساتھ رات کا کھانا کھایا۔ رنویر نے دیپیکا کو ان کے دانتوں میں کوئی چیز پھنسے ہونے کا بتایا۔ ’وہ میرے پاس بیٹھی ہوئی تھی، میں نے ان کے دانت کی طرف اشارہ کیا اور انھیں بتایا تو انھوں نے کہا کہ آپ خود اسے ہٹا دیں۔ میں نے اسے اپنے ہاتھوں سے ہٹایا لیکن مجھے اس وقت جو بجلی کا جھٹکا لگا وہ ابھی تک موجود ہے۔‘

پھر رنویر نے بتایا کہ انھوں نے 2015 میں دیپیکا کو شادی کی پیشکش کی جس کے بعد دونوں نے خاموشی سے منگنی کر لی اور اسے تین سال تک سب سے چھپایا۔

ایک سندھی خاندان سے تعلق رکھنے والے رنویر سنگھ کو دیپیکا پڈوکون کے خاندان کے ساتھ جڑنے میں کچھ وقت لگا۔ آخر کار 14 نومبر 2018 کو دونوں نے شادی کر لی۔ رنویر کا خیال ہے کہ انھیں منگنی سے پہلے دیپیکا کے گھر والوں سے ملنا چاہیے تھا۔

شو میں اپنے رشتے کی تفصیلات بتانے کے بعد دیپیکا اور رنویر کی شادی کے کچھ سنہری لمحات ناظرین کے ساتھ شیئر کیے گئے۔ اس میں رنویر کے بارے میں پرکاش پڈوکون کی رائے، رنویر سنگھ کے والد کا تبصرہ، دیپیکا کی شادی پر رائے اور شادی کے خوبصورت لمحات کو دکھایا گیا۔

دیپیکا کے والد پرکاش پڈوکون نے کہا کہ ان کا خاندان بہت بورنگ ہے اور رنویر ان کی زندگی میں اچھی تبدیلیاں لائے ہیں۔

دیپیکا نے بتایا کہ ’میں تقریباً آٹھ سے نو ماہ سے ڈپریشن کے ساتھ تنہا جدوجہد کر رہی تھی۔ ایک بار رنویر کے ساتھ ناشتہ کرتے ہوئے میں اچانک رونے لگی۔‘ رنویر نے دیپیکا کی فیملی کو ممبئی بلایا۔ اس کے بعد وہ بالکل ٹھیک رہیں لیکن جیسے ہی گھر والے واپس جانے والے تھے، دیپیکا کے تاثرات بدلنے لگے جس پر ان کی والدہ سمجھ گئیں۔

دیپیکا نے بتایا کہ گذشتہ برسوں میں رنویر نے نفسیاتی مریضوں اور ان سے نمٹنے کے طریقے کو سمجھا ہے۔ دیپیکا نے رنویر کی تعریف کرتے ہوئے کہا کہ جیون ساتھی کے طور پر انھوں نے ایسا ماحول بنایا ہے جس میں وہ خود کو محفوظ محسوس کرتی ہیں۔

رنویر سنگھ جلد فرحان اختر کی فلم ڈان تھری میں نظر آئیں گے اور وہ چاہتے ہیں کہ لوگ انھیں اس کردار میں قبول کریں۔ جب رنویر سے پوچھا گیا کہ وہ کس مرد اداکار کے ساتھ محبت کا کردار نبھا سکتے ہیں تو انھوں نے جواب میں رنبیر کپور کا نام لیا جو دیپیکا کے سابقہ بوائے فرینڈ ہیں۔


Summary: سنہ 1766 کا ایک تھیٹر ٹوکن جو اس کے مالک کو لامحدود شوز تک رسائی دیتا ہے نیلام ہونے جا رہا ہے اور دلچسپ بات یہ ہے کہ جس کے پاس بھی یہ ٹوکن جائے گا وہ شخص آج بھی اس تھیٹر میں جا کر مفت کے شوز دیکھ سکتا ہے۔

250 سال پرانا تھیٹر ٹوکن جسے آج بھی مفت شوز دیکھنے کے لیے استعمال کیا جا سکتا ہے

سنہ 1766 کا ایک تھیٹر ٹوکن جو اس کے مالک کو لامحدود شوز تک رسائی دیتا ہے نیلام ہونے جا رہا ہے اور دلچسپ بات یہ ہے کہ جس کے پاس بھی یہ ٹوکن جائے گا وہ شخص آج بھی شاید اس تھیٹر میں جا کر مفت کے شوز دیکھ سکتا ہے۔

برطانیہ کے شہر برسٹل میں واقع برسٹل اولڈ وک کے تھیٹر کے پہلے شراکت داروں کے لیے 50 ٹوکن تیار کیے گئے جنھیں استعمال کرتے ہوئے وہ وہاں پر پیش کی جانے والی کسی بھی پرفارمنس کو دیکھنے کے مجاز تھے۔

برسٹل اولڈ وک نے اس ٹوکن کے اوپر اپنا موقف دیتے ہوئے کہا ’ہم اس اس بات کے لیے مشہور ہیں کہ ہم تصدیق کیے گئے تمام ٹوکنز کے لیے اپنی پالیسی پر برقرار رہتے ہیں۔‘

ولٹ شائر نیلام گھر یہ توقع کر رہا ہے کہ یہ ٹوکن جس کا نام ٹکٹ نمبر 35 ہے 1500 سے 2500 پاؤنڈ کے درمیان کی قیمت میں فروخت ہو گا۔

برسٹل اولڈ وک نے مزید کہا ’اگر یہ واقعی مستند ہے تو ہم اپنی پالسی پر عمل کرتے ہوئے (ٹوکن کے) مالک کو مفت کے ٹکٹس دیں گے۔‘

انھوں نے کہا ’بیچنے والوں کا تعلق برسٹل سے ہے اور انھوں نے ہمیشہ اس چیز کو مقامی تاریخ کے ایک اہم ٹکڑے کے طور پر قدر کی نگاہ سے دیکھا ہے۔‘

اس تھیٹر کو تھیٹر رویل کے نام سے جانا جاتا ہے اور اسے 1764 اور 1766 کے درمیان کنگ سٹریٹ پر تعمیر کیا گیا تھا۔

اس کے 50 شراکت دار تھے جن میں سے ہر کسی نے نے تھیٹر کی تعمیر کے لیے 50 پاؤنڈ جمع کروائے تھے جو کہ 18ویں صدی میں ایک بڑی رقم تھی۔ ان افراد کو اس کے بدلے ایک چاندی کا ٹوکن دیا گیا تھا۔

ٹوکن پر لکھا ہے ’اس ٹکٹ کا مالک اس (تھیٹر) ہاؤس میں نمائش کی جانے والی ہر پرفارمنس کو دیکھنے کا حقدار ہے۔‘

اس کے بعد آنے والے سالوں میں یہ ٹکٹس تبدیل ہوئے، بیچے گئے، گم ہوئے واپس مل گئے حتیٰ کے ان کی جعل سازی بھی کی گئی لیکن یونیورسٹی آف برسٹل تھیٹر کلیکشن کے وسیع ریکارڈ کچھ سکوں کی اصلیت کا پتہ لگانے میں مدد کر سکتے ہیں۔

1791 میں ایک ٹکٹ 30 پاؤنڈ میں پیش کیے جانے کا ریکارڈ موجود ہے مطلب یہ کہ ٹکٹ خود ایک قیمتی چیز تھی۔

دستاویز بتاتے ہیں کہ 1815 تک یہ سکہ برسٹل کے بلیو گلاس میکر جان وڈھم کے پاس چلا گیا تھا۔

وادھم خاندان کے پاس فرنچائے منور تھا جو اب ایک نرسنگ ہوم ہے۔

جان وادھم فرنچائے مینور کے مالک تھے، جو اب بھی موجود ہے اور سنہ 1820 میں برسٹل فلوٹنگ ہاربر کمپنی کے ڈائریکٹر بھی تھے۔

ٹکٹ نمبر 35 کو اس کے بعد جان وادھم کے بیٹے تھامس کے حوالے کر دیا گیا، جو 1843 میں برسٹل کے ہائی شیرف بنے تھے۔


Summary: امریکہ کی پوپ سنگر برٹنی سپیئرز سے زیادہ کون جان سکتا ہے کہ  ’پہلے غربت، پھر شہرت، پھر اپنے ہی خاندان کے ہاتھوں‘ بُری طرح پھنس جانے والے شخص پر کیا گزرتی ہے۔  یہی سب کچھ شامل ہے برٹنی سپیئرز کی کتاب ’دی وویمن اِن می‘ میں جو منگل کے روز مارکیٹ میں آئی ہے۔

’ٹی وی میزبان میری چھاتی کی جانب جُھک کر بات کرتے تو میں شائستگی سے مسکراتی‘: برٹنی سپیئرز کی یادداشتیں

یہ سنہ 1998 کی بات ہے جب برٹنی پاپ چارٹ پر سر فہرست آ گئیں۔ وہ سب ان کے لیے بہت سنسنی خیز تھا تاہم پریس نے یہ ماننے سے انکار کر دیا کہ ان کی کوئی ایجنسی تھی جس کے گانے ان کے لیے لکھے گئے تھے۔ انھوں نے محسوس کیا کہ ان کا عوام میں یہ  مکروہ تاثر عمر رسیدہ مردوں نے بنایا تھا۔

انھیں ایک پاکباز، خدا سے ڈرنے والی لڑکی کے طور پر پیش کیا گیا حالانکہ وہ خود لکھتی ہیں کہ 14 سال کی عمر سے وہ باقاعدہ سگریٹ نوشی کیا کرتی تھیں بلکہ جنسی تعلق میں بھی آ گئی تھیں۔ اپنی والدہ کے ساتھ سنہ 2000 میں لکھی گئی کتاب ’ہارٹ ٹو ہارٹ‘ میں وہ لکھتی ہیں۔

کتاب کے سب سے دہلانے والے اسباق میں سے ایک میں انھوں نے جسٹن ٹمبرلیک کے ساتھ اپنے تعلقات کے دوران اپنے ’ابارشن‘ یعنی اسقاط حمل سے متعلق بات کی ہے۔

اس علیحدگی کے بعد پریس میں ان کی تذلیل کی گئی۔ اس دوران ٹمبرلیک نے اس بات پر زور دیا کہ برٹنی نے ان کے ساتھ دھوکا کیا ہے۔

برٹنی نے بتایا ہے کہ ان دنوں پیپل میگزین کے ایک فوٹوگرافر نے ان سے اپنا ہینڈ بیگ خالی کرنے کا مطالبہ کیا تھا، تاکہ وہ چیک کر سکیں کہ آیا اس میں منشیات یا سگریٹ موجود ہے۔

برٹنی پر بالآخر دباؤ بہت زیادہ  بڑھ گیا۔ سنہ 2007 میں اپنی خالہ سینڈرا کی موت سے پریشان اور افسردہ  برٹنی سپیئرز شدید ڈپریشن میں چلی گئیں۔ اسی دوران انھوں نے ہیئر سیلون کا رخ کیا اور قینچی اٹھا کر اپنے بال کاٹ دیے۔

وہ ہسپتال کے سٹریچر پر لٹائے جانے اور اپنی مرضی کے خلاف دوائی لینے پر مجبور ہونے کی بات کرتی ہیں۔ انھیں رازداری میں نہانے کی اجازت نہیں ملتی۔ بوائے فرینڈز کے ساتھ ڈیٹ پر جانے سے پہلے ان کی جانچ پرتال کی جاتی اور انھیں برٹنی کے ماضی کے جنسی تعلقات سے آگاہ کیا جاتا ہے۔

برٹنی سپیئرز کی تحریر میں اپنے والد کے بارے میں بات کرتے ہوئے خاص طور پر غصے کی جھلک دکھائی دیتی ہے۔

اس تحریر میں ان کے خاندان کی باتوں کے علاوہ کوئی حقیقی ولن یا سکینڈل سامنے نہیں آئے اور نہ ہی برٹنی سپیئرز کی موسیقی یا اندرونی زندگی کے بارے میں کوئی بڑا انکشاف ہوا ہے۔


Summary: پاکستانی اداکار ثاقب سمیر نے بی بی سی اردو کےساتھ انٹرویو میں  کہا کہ وہ کوئی بھی ڈرامہ سائن کرنے سے پہلے صرف دو چیزیں دیکھتے ہیں۔ ایک یہ کہ وہ کردار انھوں نے پہلے نہ کیا ہو اور اُسے وہ خود انجوائے کریں گے کہ نہیں۔

ڈرامہ کابلی پلاؤ: غفار بٹ کا کردار ادا کرنے والے ثاقب سمیر جنھیں ’باربینہ کے علاوہ کچھ سمجھ نہیں آ رہی‘

بی بی سی اردو کے ساتھ انٹرویو میں ثاقب نے بتایا کہ گو کریئر کے آغاز میں انھیں فیملی کو بتاتے ہوئے مشکل ہوئی کہ وہ اداکار بننا چاہتے ہیں لیکن اُن کی فیملی کی طرف سے انھیں کافی سپورٹ ملی۔

انھوں نے بتایا کہ وہ کوئی بھی ڈرامہ سائن کرنے سے پہلے صرف دو چیزیں دیکھتے ہیں یعنی کہ وہ کردار انھوں نے پہلے نہ کیا ہو اور اُسے وہ خود انجوائے کریں گے کہ نہیں۔

ثاقب سمیر نے اپنے کردار غفار بٹ کے بارے میں کہا کہ ’کافی وجوہات ہوتی ہیں کہ اتنا بڑا قدم اٹھایا جاتا ہے۔ پیچھے لالچ بھی ہے، منفی سوچ بھی ہے، بچہ نہ ہونا وہ بھی ہے، دوسری شادی اور باربینہ پسند آنا، وہ سب مل ملا کے ایسا لگ رہا ہے کہ اگر ایک بندہ ایسی صورتحال میں ہو گا تو وہ ایسا ہی ہو گا۔‘

ساتھ ہی انھوں نے ’کابلی پلاؤ‘ کی کہانی بنانے پر ڈرامہ نگار ظفر معراج کی تعریف کی اور کہا کہ ’یہی خوبصورتی ہوتی ہے ایک سکرپٹ کی کہ ہمارے ڈرامہ نگار ظفر معراج صاحب جنھوں نے حقیقت کی ایسی چیزیں ملائی ہیں کہ عجیب نہیں لگ رہا کہ نہیں ایسا تو ہو ہی نہیں سکتا۔ وہ سکرپٹ ایسا لکھا ہوا ہے اُس پر کاشف نثار۔ میں کہتا ہوں وہ ڈائریکٹر نہیں ہیں وہ جادوگر ہیں۔‘

ثاقب سمیر ڈرامہ سیریل ’جیون نگر‘ میں بیک وقت دو کرداروں بِلا اور نیلو میں نظر آرہے ہیں جو ایک دوسرے سے یکسر مختلف ہیں اور بلاشبہ یہ دونوں ہی کردار کافی چیلنجنگ ہیں۔ اس ڈرامے میں صرف ثاقب سمیر ہی نہیں بلکہ سینیئر اداکار سہیل احمد نے بھی دو کردار ببر شاہ اور لالی گرو نبھائے ہیں۔

انھوں نے جھجھکتے ہوئے بتایا کہ اُن کے دونوں کردار بلا اور نیلو آمنے سامنے آئیں گے اور بیک وقت یہ دو کردار کرنے میں اُنھیں اور پوری ٹیم کو ہی کافی مشکل ہوئی۔

اداکار ثاقب سمیر نے اس ڈرامہ میں خاور کا کردار کیا ہے۔ کہانی کا دفاع کرتے ہوئے انھوں نے کہا کہ ’اگر ہم بات کرتے ہیں کہ ایسے لوگ ہیں؟ تو ایسے لوگ واقعی ہیں۔ اتنے بڑے بڑے امیر لوگ ہیں۔اور پھر اگر اُن کی ایک ہی بیٹی ہو تو یہ کیسے ہو سکتا ہے کہ وہ اُس کی کوئی خواہش پوری نہ کریں۔

’اب میں سوچتا ہوں تو شروع سے مجھے نصیر الدین شاہ، طلعت حُسین، راحت کاظمی اور ضیا محی الدین صاحب پسند تھے، مجھے اوم پوری اور عرفان خان پسند تھے یا نواز الدین پسند ہیں۔ انھی کی ایکٹنگ دیکھتا تھا، انھی کو آئیڈل بناتا تھا۔ یہ ساری چیزیں ہم نے بنا دی ہیں کہ یہ مثبت کردار ہے، یہ منفی کردار ہے، اداکار ہے تو وہ کسی میں منفی کردار کر رہا ہے، کسی میں مثبت۔ تبھی تومزہ آتا ہے۔‘


Summary: پرہجوم گلیوں کے درمیان سائیکل پر سوار کوئی آدمی اگر گزر رہا ہو تو اس میں کوئی جائے حیرت نہیں۔ لیکن اگر وہی شخص آنکھوں پر اس طرح پٹی باندھ کر گزرے کہ سانس لینے کے لیے اس کے صرف نتھنے کھلے ہوں تو لوگ حیرت میں پڑ جاتے ہیں۔ اور پٹی بھی کچھ اس طرح کہ پہلے آنکھوں پر آٹے کے پیڑے ہوں، پھر اس پر روئی رکھی گئی ہو اور پھر اس پر کئی تہہ کی پٹی اس طرح بندھی ہو کہ بندے کو کچھ نہ سجھائی دے۔

آنکھوں پر پٹی باندھ کر کتابیں پڑھنے والے انڈین جوگی خدا بخش جنھیں ’صدی کا عجوبہ‘ قرار دیا گیا

پرہجوم گلیوں کے بیچ سائیکل پر سوار کوئی آدمی اگر گزر رہا ہو تو اس میں کوئی جائے حیرت نہیں۔ لیکن اگر وہی شخص آنکھوں پر اس طرح پٹی باندھ کر گزرے کہ سانس لینے کے لیے اس کے صرف نتھنے کھلے ہوں تو لوگ حیرت میں پڑ جاتے ہیں۔

وہ اپنے اس جادوئی کارنامے یا کرتب کی ’ایکس رے کی آنکھوں والا آدمی‘ کی سرخی سے تشہیر کرتے تھے۔ وہ اپنے منفرد اور مخصوص انداز میں اس طرح کے کئی کارنامے انجام دیتے۔ جیسے کہ آنکھوں پر پٹی باندھ کر کسی کتاب سے اقتباس پڑھتے اور سوئی میں دھاگہ ڈال کر لوگوں کو حیران کر دیتے۔

امتحان لینے والوں نے کدا بخش کی ہر پہلو سے جانچ کی اور آگ پر چلنے سے قبل اور اس کے بعد بھی انھوں نے ان کے پیروں اور تلوں کی جانچ کی تاکہ وہ یہ دیکھ سکیں کہ کہیں کدا بخش نے کوئی دھوکہ دینے والی چیز تو نہیں پہن رکھی ہے۔

ذہن کو ہمہ تن متوجہ کرنے میں موم بتی کے شعلے کے سیاہ دھبے کو اس وقت تک گھورنا شامل تھا جب تک کہ ’اس کے آس پاس کی ہر چیز غائب نہ ہو جائے‘ اور وہ اس شخص کے چہرے کو پوری طرح سے دیکھ سکتا تھا جسے وہ سب سے زیادہ پیار کرتا تھا، یعنی اپنے بھائی کے چہرے کو۔

کئی سالوں تک ہر رات موم بتی کی مشق کرنے کے بعد کدا بخش کو 24 سال کی عمر میں احساس ہوا کہ اگر وہ اپنی آنکھیں بند کر لیتے ہیں اور کسی چیز پر شدت کے ساتھ توجہ مرکوز کرتے ہیں تو 'میں جس چیز کو دیکھ رہا ہوں اس کا خاکہ مبہم، مدھم انداز میں دیکھ سکتا ہوں۔'

ایسا نہیں کہ مسٹر بخش کے دعووں کو چیلنج نہیں کیا گیا۔ کچھ لوگ جنھوں نے ان کے نام نہاد ایکس رے کھیل کا مطالعہ کیا وہ یہ نتیجہ اخذ کر رہے تھے کہ وہ اپنی ناک کے اطراف میں جھانک رہا تھا۔ کدا بخش پر مضمون لکھنے والے کیٹلن رینی ملر کا کہنا ہے  کہ اس کے باوجود ان کی مقبولیت میں کوئی فرق نہیں آیا۔

بخش سنہ1981 میں کیلیفورنیا کے لاس اینجلس میں فوت ہو گئے۔ انھوں نے اپنے آخری ایام میجک کیسل میں جادوگروں کے ساتھ تاش کھیلتے ہوئے گزارے۔ بوتھ لکھتے ہیں کہ انھیں اسی صورت میں شکست دی جا سکتی تھی جب انھوں نے اپنی آنکھوں پر پٹی نہ باندھ رکھی ہو۔


Summary: ڈرامہ سیریل ’جندو‘ کی فلمنگ صحرا میں کی گئی ہے جبکہ اس میں اداکار رانگھری زبان میں بات کرتے ہیں۔ اپنی زندگی کا حوالہ دیتے ہوئے اداکارہ حمائمہ ملک نے کہا کہ شاید یہ کردار اُن سے بہتر ’کوئی نہ کر پاتا۔‘

جندو: ’کندھے پر اصل انسان کو اٹھایا، اپینڈکس آپریشن کے فوراً بعد ریت پر بھاگی‘، حمائمہ ملک

پاکستانی اداکارہ حمائمہ ملک ایک انتہائی جاندار پراجیکٹ ’جندو‘ کے ساتھ 12 سال بعد ٹی وی سکرین پر واپس نظر آ رہی ہیں۔ وہ کہتی ہیں کہ یہ کہانی اُن کی اپنی زندگی سے بہت ملتی جلتی ہے۔

بی بی سی اردو سے بات کرتے ہوئے حمائمہ ملک نے بتایا کہ انھوں نے جندو کا کردار صرف اس لیے کیا کیونکہ اس پراجیکٹ کو انجم شہزاد ڈائریکٹ کر رہے تھے، گو انھیں اس کردار کے لیے آخری منٹ پر اپروچ کیا گیا تھا۔

اپنی زندگی کا حوالہ دیتے ہوئے حمائمہ نے کہا کہ شاید یہ کردار اُن سے بہتر ’کوئی نہ کر پاتا۔‘

ڈرامہ سیریل ’جندو‘ کی فلمنگ صحرا میں کی گئی ہے جبکہ اس میں اداکار رانگھری زبان میں بات کرتے ہیں۔ ڈرامے کی ابتدائی چند اقساط میں بعض شائقین کو زبان سمجھنے میں مشکل پیش آئی لیکن ان کی آسانی کے لیے سکرین پہ اردو میں ڈائیلاگ چلائے جانے لگے۔

انھوں نے بتایا کہ آغاز میں وہ رانگھری زبان سیکھنے اور ’جندو‘ کی شوٹ کے لیے بہت پُرجوش تھیں لیکن ریگستان میں مسلسل رہنے کی وجہ سے دس دن بعد وہ سارا جوش ختم ہوگیا۔ سردیوں میں شروع ہونے والا شوٹ گرمیوں میں ختم ہوا۔ اس دوران اُن کے والد کو فالج کا اٹیک ہوا اور اُنھیں دو روز بعد اطلاع ملی۔

ڈرامہ سیریل ’جندو‘ کا ایک انتہائی جذباتی سین جندو کا اپنے شوہر بخشو کی پیڑ سے لٹکتی لاش کو اپنے کندھے پر لاد کر گھر لانے کا تھا۔ اسی کے بارے میں بات کرتے ہوئے حمائمہ نے خود جذباتی ہوگئیں اور کہنے لگیں کہ مجھے معلوم ہے کہ یہ سین میں نے ہی کیا ہے لیکن جب میں نے سکرین پہ دیکھا تو بہت روئی۔

فیمنزم کے بارے میں اپنی تشریح دیتے ہوئے انھوں نے کہا کہ ’فیمنسٹ کا مطلب یہ بالکل نہیں ہے کہ میں روٹی نہیں بناؤں گی، میں کھانا نہیں بناؤں گی، میں یہ کر دوں گی، میں وہ کر دوں گی، نہیں۔ یہ سب تو ایک عورت کی خوبصورتی ہے۔ یہ سب کچھ ہوتے ہوئے بھی آپ بہت کچھ اور بھی کرسکتے ہیں۔‘

داد سائیں کا کردار کرنے والے اداکار نذر الحسن کے بارے میں حمائمہ نے کہا کہ ’میں اُن کے بارے میں کیا کہوں وہ تو ایک سکول ہیں پورا۔ وہ بہت ہی شاندار ہیں اور مجھے اُن سے بہت کچھ سیکھنے کو ملا۔ وہ سرپرائزز سے بھر پور ہیں۔‘

انھوں نے کہا کہ ہاجرہ یامین ان کی پسندیدہ اداکارہ ہیں جو وقت کی بے حد پابند بھی ہیں۔ انھوں نے نعیمہ بٹ اور فقیرے کا کردار کرنے والے اداکار فراز اور ماریہ کے کام کی تعریف کرتے ہوئے بتایا کہ اُن کے علاوہ سب تھیٹر کے آرٹسٹ تھے۔

حمائمہ نے اپنے انڈین فینز سے محبت کا اظہار کرتے ہوئے کہا کہ جب ہمسایہ ملک سے اتنا پیار ملتا ہے تو آپ کو اور زیادہ فخر محسوس ہوتا ہے۔


Summary: اپنے تین دہائیوں سے زائد کے کریئر میں بالی وڈ کے سپرسٹار شاہ رخ خان کی لڑکپن والی مستیاں، چمکتی دمکتی آنکھیں اور گالوں پر پڑتے ڈمپل والی دلکش مسکراہٹ انھیں دلفریب رومانوی ہیرو بناتی ہے، جس کے لیے وہ جانے جاتے ہیں۔ تاہم رواں برس وہ سکرین پر ایک نئے ہی سٹار کے روپ میں نمودار ہوئے ہیں۔ ان کا یہ جنم ان کے پہلے کرداروں سے یکساں مختلف ہے۔

شاہ رخ خان: بالی وڈ  کے ’رومانس کنگ‘ ایکشن سٹار کیسے بنے

ایک وقفے کے بعد ان کی فلموں میں واپسی بالی وڈ کی اس برس کی بڑی کامیابی ہے۔ اس فلم کی ناقد انوپم چوپڑا کے مطابق ایک دلکش رومانوی ہیرو کے برعکس اب وہ اس سکرین پر ’ایک لڑاکا مشین‘ کے روپ میں نمودار ہوئے ہیں۔

شاہ رخ خان کو ابتدائی کامیابی ہیرو مخالف کرداروں سے ملی ہے۔ سنہ 1993 کی فلم ڈر میں وہ ایک ولن کے روپ میں نظر آئے۔ اسی برس بازی گر میں وہ ایک جنونی عاشق کے روپ میں نمودار ہوئے۔ سنہ 1994 میں فلم انجام میں وہ ایک انتقام کی آگ میں جلنے والے کے روپ میں نظر آئے۔

ان کا بازو پھیلا کر محبت کا اظہار ان کے بہت سے کرداروں کی عکاسی کرتا ہے۔ شاہ رخ کے ’ہنر‘ کی پہلی جھلک جو شاہ رخ کے نام ہے، دیوانہ میں بھی دیکھنے کو ملی، دونوں بازو پھیلا کر دنیا بھر میں پیار کرنے والے۔ ’ایسی دیوانگی دیکھی نہیں کبھی‘ گانا یاد رکھیں جس میں شاہ رخ ایکروبیٹک پرفارمنس دیتے ہوئے آتے ہیں اور بازو پھیلائے ہوئے اپنے دل کی بات کرتے ہیں۔

انوپم چوپڑا کا کہنا ہے کہ ان فلموں میں ایک بہت مشکل توازن برقرار رکھا گیا ہے اور یہ وہ مشکل ہوتی ہے جس کا ان کے ساتھ کام کرنے والے ہر ہدایت کار کو سامنا کرنا پڑتا ہے۔ اس فلم میں مداحوں کے لیے تفریح کا سامان، ناظرین کو کچھ نئی پیشکش کرتے ہوئے ایک سٹار کی افسانوی سٹار کی حیثیت کو بھی برقرار رکھنے جیسا توازن رکھا گیا ہے۔

جوان میں شاہ رخ خان ایک فوجی کے بیٹے کا کردار ادا کرتے ہیں جو اپنے باپ پرعائد کیے گئے الزامات کو دور کرنے کے لیے لڑ رہا ہے۔ وہ ایک ایسے بدعنوان سیاسی نظام پر ضرب کاری کے لیے مختلف روپ اختیار کرتے ہیں جہاں عام آدمی کو انصاف تک رسائی حاصل نہیں ہو پاتی۔

انوپم چوپڑا کے مطابق سوا دیس جیسی فلم جس میں وہ ناسا کے انجنیئر کا کردار ادا کرتے ہیں جو رہائش کے لیے انڈیا آ جاتے ہیں، اور اس میں وہ ایک خاص قسم کی محب وطنی پر بات کرتے ہیں۔ مگر جو کچھ گذشتہ چند عرصے میں انڈیا میں ہوا تو اس چیز نے ان کی زندگی میں اب سیاسی رنگ زیادہ شامل کر دیا ہے۔


Summary: اسرائیل اور فلسطینی جنگجو گروپ حماس کے درمیان جاری جنگ میں ہلاکتیں 1100 سے تجاوز کر چکی ہیں اور مرنے والوں میں بچوں کی تعداد خاصی ہے۔

فلسطین، اسرائیل تنازع پر معروف شوبز شخصیات کے بیانات: کسی کو کاروباری نقصان ہوا تو کوئی ٹرول ہوا

عسکریت پسند گروپ ’حماس‘ کی جانب سے ’طوفان الاقصیٰ آپریشن‘ کے آغاز کے بعد سے اب تک اسرائیل اور فلسطین میں عورتوں اور بچوں سمیت ہلاک ہونے والوں کی تعداد 2150 ہو چکی ہے۔

اگرچہ اس جاری کشیدگی نے فلسطین کے مسئلے کو ایک بار پھر زندہ کر دیا ہے لیکن دنیا اس معاملے پر پہلے کی ہی طرح منقسم نظر آتی ہے۔ جہاں امریکہ، انڈیا اور یورپی ممالک نے اسرائیل کی واضح انداز میں حمایت کی ہے وہیں ایران اور شام جیسے مسلم ممالک نے فلسطین کی تحسین کی ہے۔

دوسری جانب معروف میگزین ’پلے بوائے‘ نے اعلان کیا ہے کہ وہ  حماس کے اسرائیل پر حملے کی سپورٹ کرنے کے باعث میا خلیفہ سے کاروباری روابط اور معاہدے ختم کر رہے ہیں۔

’دی ہندوستان ٹائمز‘ کے مطابق سوارا بھاسکر نے انسٹاگرام پر لکھا: ’اگر آپ نے فلسطینیوں پر اسرائیل کے ناختم ہونے والے مظالم، فلسطینیوں کے گھروں پر جبری قبضے، جبری بے دخلی، آبادکار اسرائیلیوں کے تعصب اور تشدد، فلسطینی بچوں اور نوعمروں کے قتل، غزہ کی دہائیوں طویل ناکہ بندی اور بمباری، غزہ میں عام شہریوں، بشمول سکولوں اور ہسپتالوں پر بمباری پر آپ نے صدمہ اور وحشت محسوس نہیں کیا ہے تو پھر مجھے افسوس ہے کہ اسرائیل پر حماس کے حملوں پر آپ کے صدمے اور خوف کا اظہار منافقت ہے۔‘

اس کے علاوہ وہ ایسے پوسٹ بھی شیئر کر رہی ہیں جن میں انسانی ہمدردی کا اظہار کیا گیا ہے۔ انھوں نے ماہر معاشیات یانس واروفاکس کے ٹویٹ کو بھی شیئر کیا ہے جس میں انھوں نے لکھا ہے کہ 'دس لاکھ بچوں کے لیے نہ کوئی بجلی ہے، نہ کھانا ہے، نہ ایندھن ہے۔ یہ کسی مہذب دنیا کا جواب نہیں ہو سکتا چاہے کیسے ہی اختلافات کیوں نہ ہوں کہ کس نے کیا کیا اور کس نے پہلے کیا اور کس نے بعد میں۔‘

ڈینس بل نامی ایک صارف نے لکھا کہ ’کائلی جینر، ایشلی ٹسڈیل، صوفیا ریچی اور نینا ڈوبریو یہ سب اسرائیل کی حمایت میں سامنے آئی ہیں، جو ملک معصوم فلسطینی شہریوں اور بچوں کا قتل کر رہا ہے اور ان کی زمین چرا رہا ہے۔ یہ سب کو پتا ہونا چاہیے کہ یہ لوگ حقیقتا فلسطینیوں کی نسل کشی کی حمایت کر رہے ہیں۔‘

پاکستانی نژاد نوبل امن انعام یافتہ ملالہ یوسفزئی نے اسرائیل اور حماس کے درمیان جنگ بندی کی اپیل کی ہے۔

انھوں نے مزید لکھا: ’جنگ بچوں کو بھی نہیں بخشتی، یہاں تک کہ ان لوگوں کو بھی نہیں جو اسرائیل سے اغوا کیے گئے تھے اور ان لوگوں کو بھی نہیں جو غزہ میں بغیر کچھ کھائے پیے فضائی حملوں کے دوران چھپے ہوئے ہیں۔‘


Summary: انڈین فلم اداکار شاہ رخ خان کو موت کی دھمکی ملنے کے بعد ممبئی میں ان کی رہائش گاہ اور ان کی ذاتی سکیورٹی میں اضافہ کر دیا گیا ہے۔ یہ دھمکی انھیں حالیہ دنوں میں فون کالز کے ذریعے مل رہی تھی۔ نئے سیکورٹی انتطام کے تحت چھ مسلح کمانڈو ان کی حفاضت پر چوبیس گھنٹے مامور رہیں گے۔

موت کی دھمکی کے بعد شاہ رخ خان کی سکیورٹی مزید سخت، ’منت‘ کے گرد بھی پولیس کے پہرے

یہ دھمکی انھیں حالیہ دنوں میں فون کالز کے ذریعے مل رہی تھیں۔ نئے سکیورٹی انتطام کے تحت چھ مسلح کمانڈو ان کی حفاظت پر 24 گھنٹے مامور رہیں گے۔

خبر رساں ایجنسی اے این آئی نے ممبئی پولیس کے حوالے سے خبر دی ہے کہ شاہ رخ خان نے چند دنوں پہلے مہاراشٹر حکومت سے تحریری شکایت درج کروائی تھی کہ ان کی دو حالیہ کامیاب فلموں ’پٹھان‘ اور ’جوان‘ کی ریلیز کے بعد انھیں مبینہ طور پر جان سے مارنے کی دھمکیوں کی کالز آ رہی ہیں۔

ان کی شکایت کے بعد حکومت نے ان کی سکیورٹی میں فوری طور پر اضافہ کرنے کا فیصلہ کیا ہے۔ انھیں پہلے بھی سکیورٹی ملی ہوئی تھی اور دو مسلح کمانڈو ان کی حفاظت پر تعینات تھے۔

اب شار رخ کو ’وائی‘ زمرے کی سخت سکیورٹی فراہم کی گئی ہے جس کے تحت چھ مسلح کمانڈو اور پانچ دیگر پولیس اہلکار ان کی حفاظت کررہے ہیں۔

اس میں یہ بھی بتایا گیا ہے کہ شاہ رخ خان کی سکیورٹی میں اضافہ کرنے کا فیصلہ ’شاہ رخ خان کو فوری اور ممکنہ خطرے‘ کے سبب کیا گیا ہے۔

شاہ رخ کے خلاف مظاہرے کے بعد ممبئی کے ان کے بنگلے کے اطراف حفاظتی انتظامات سخت کر دیے گئے تھے۔ اس سال مارچ میں دو افراد ان کے گھر کی دیوار پر کود کر اندر داخل ہو گئے تھے۔ انھیں سکیورٹی گارڈز نے پکڑ لیا تھا۔

احتجاجیوں کا کہنا تھا کہ اس گانے میں زعفرانی رنگ کی اہانت کی گئی ہے۔ زعفرانی رنگ کو ہندو مذہب سے منسوب کیا جاتا ہے۔ ایودھیا کے ایک سادھو نے مبینہ طور پر شاہ رخ خان کو جان سے مارنے کی دھمکی دی تھی۔

یہ پہلا موقع نہیں ہے جب شاہ رخ کو موت کی دھمکی دی گئی ہو۔ حال میں فلمساز سنجے گپتا نے سوشل میڈیا پر ایک پیغام میں لکھا تھا کہ ممبئی میں 90 کے عشرے میں جب انڈرورلڈ کے گینگسٹر فلم اداکاروں پر وصولی اور کسی خاص فلم ساز کے لیے کام کرنے کے لیے دباؤ ڈالا کرتے تھے اس وقت شاہ رخ واحد اداکار تھے جو ان کے سامنے نہیں جھکے تھے۔

وائی زمرے کی سخت سکیورٹی بالی وڈ کے ایک دوسرے اداکار سلمان خان کو بھی فراہم کی گئی ہے۔ انھیں گینگسٹر لارنس بشنوئی نے جان سے مارنے کی دھمکی دے رکھی ہے۔ یہ گینگسٹران دنوں جیل میں ہے۔

ان دونوں کے علاوہ امیتابھ بچن، اکشے کمار، عامر خان، انوپم کھیر اور ہیروئن کنگنا رانوت کو ’ ایکس‘ زمرے کی سکیورٹی ملی ہوئی ہے جس کے تحت تین مسلح محافظ 24 گھنٹے ان کی حفاظت پر مامور ہوتے ہیں۔


Summary: گذشتہ ہفتے عالمی ادارۂ صحت کی جانب سے بھی کورونا وائرس کی نئی قسم JN-1 کے پھیلاؤ کے حوالے سے وارننگ جاری کی گئی تھی۔ پاکستان میں تاحال اس حوالے سے ٹیسٹنگ کی سہولت تو میسر نہیں ہے لیکن ڈاکٹروں کو خدشہ ہے کہ موسمِ سرما کورونا کی علامات والے اکثر مریضوں کو کورونا کی نئی قسم نے متاثر کیا ہے۔

کورونا وائرس کی JN-1 قسم کیا ہے جس کا ممکنہ پھیلاؤ پاکستان میں لوگوں کو شدید بیمار کر رہا ہے؟

آمنہ خان جیسی ملی جلی علامات لیے درجنوں مریض علاج کی غرض سے مختلف ہسپتالوں کا رخ کر رہے ہیں تاہم ابھی تک مکمل طور پر یہ واضح نہیں کہ یہ کورونا وائرس ہے یا پھر کوئی دوسرا وائرس جو زیادہ تر لوگوں کو متاثر کر رہا۔

کورونا وائرس کے اومیکرون کی ایک ذیلی قسم کو عالمی ادارۂ صحت نے اس کے تیزی سے بڑھتے ہوئے پھیلاؤ کی وجہ سے اس کی درجہ بندی ایک پراسرار قسم کے طور پر کی ہے۔

گذشتہ ہفتے پاکستان کے صوبہ پنجاب کے ایک سرکاری مراسلے میں سکریٹری برائے پرائمری اینڈ سیکنڈری ہیلتھ پنجاب نے صوبے میں کورونا وائرس کی نئی قسم کے پھیلاؤ کے بارے میں جاننے کے لیے اس بات پر زور دیا کہ ’ہمھیں کورونا کی ٹیسٹنگ ایک بار پھر تیزی سے کرنا ہو گی تاکہ اس وائرس کی نئی قسم کی شدت کا اندازہ لگانے اور اس کی منتقلی کو روکنے میں مدد مل سکے۔‘

وہ کہتے ہیں کہ ’ہمارے پاس اس وقت جو مریض آ رہے ہیں وہ کورونا کی تمام علامات کے ساتھ آ رہے ہیں جبکہ پاکستان کے پاس اس وقت کورونا کے نئے وائرس JN-1 کو ٹیسٹ کرنے والے کٹس موجود نہیں۔

’ہم زیادہ تر مریضوں کی علامات کو دیکھتے ہیں تو ٹیسٹ، ایکسرے یا سکین کرواتے ہیں جس سے کسی حد تک یہ معلوم ہو جاتا ہے کہ مریض کورونا وائرس کا شکار ہے یا نہیں۔‘

وہ کہتے ہیں کہ ’زیادہ تر مریضوں کو چیک کرنے کے بعد محسوس ہوتا ہے کہ کورونا کی یہ نئی قسم میوٹیٹ ہو کر یہاں پھیل رہی ہے کیونکہ ہمارے ہاں سموگ اور فضا میں اتنے زہریلے کیمیکل پائے جاتے ہیں کہ لوگ وائرس سے متاثر بھی زیادہ دیر کے لیے ہو رہے ہیں۔‘

انھوں نے حکومت پر تنقید کرتے ہوئے کہا کہ ’ابھی تک ہمارے پاس نہ تو ایسی کٹس موجود ہیں جو کورونا کی نئی قسم کی موجودگی کا پتا لگا سکیں اور نہ ہی ویکسین موجود ہیں، جس بڑی تعداد سے لوگ متاثر  ہو کر آ رہے ہیں حکومت کو چاہیے کہ سنجیدگی سے اس مسئلے کو دیکھے۔‘

اس سوال کے جواب میں نگران صوبائی وزیر برائے صحت ڈاکٹر جاوید اکرم کا کہنا تھا کہ ’ابھی تک کوئی ایک کیس بھی پاکستان میں JN-1 وائرس کا رپوٹ نہیں ہوا۔ البتہ دنیا میں یہ تیزی سے پھیل رہا ہے اس لیے ہم نے بروقت اقدام اٹھاتے ہوئے ٹیسٹنگ کرنے کے احکامات جاری کیے ہیں تاکہ معلوم کر سکیں کہ اس کا پھیلاؤ کتنا ہے۔‘

انھوں نے مزید کہا کہ ’ہاں یہ بات درست ہے پاکستان میں پہلے بھی کورونا کے کیسز کی تعداد اصل تعداد سے کم رپورٹ ہوتی رہی ہے لیکن یہ صرف یہاں ہی نہیں ہوا بلکہ دنیا کے دیگر ممالک میں بھی ایسا ہی ہے۔‘


Summary: چار سال قبل چین سے شروع ہونے والے کورونا وبا کے کیسز آہستہ آہستہ پوری دنیا میں پھیل گئے اور لاکھوں لوگ اس مہلک بیماری کا شکار ہو گئے تھے۔ اب چین کے شمالی علاقے میں بچوں میں نمونیا کی خبریں تشویش کا باعث بن گئی ہیں۔

چینی بچوں میں کون سی بیماری پھیل رہی ہے اور کیا اس کا کورونا سے کوئی تعلق ہے؟

خبر رساں ادارے روئٹرز کے مطابق عالمی ادارہ صحت کے ایک اہلکار نے کہا ہے کہ چین میں سانس کی بیماری کے جو کیسز سامنے آرہے ہیں ان کی تعداد کورونا کی طرح زیادہ نہیں ہے اور ساتھ ہی انھوں نے کہا کہ کسی نئے یا غیر معمولی پیتھوجین کی شناخت نہیں ہوئی ہے۔

عالمی ادارہ صحت کی ایگزیکٹو ڈائریکٹر ماریا وین نے کہا ہے کہ چین میں بچوں میں ان کیسز میں اضافے کی وجہ کورونا کی وجہ سے لگائی جانے والی پابندیاں لگتی ہیں جن کی وجہ سے بچے اس پیتھوجن سے دور رہے۔

انھوں نے کہا کہ ’ہم نے وبا سے پہلے کے حالات کا موازنہ کرنے کو کہا ہے اور اس وقت جو لہر دیکھی جا رہی ہے وہ اس سطح کی نہیں ہے جس سطح کی کورونا کی لہر 2018-19 میں تھی۔‘

پریس انفارمیشن بیورو کی طرف سے دی گئی معلومات کے مطابق ہیلتھ سیکریٹری نے تمام ریاستوں اور مرکز کے زیر انتظام علاقوں کو خط لکھا ہے اور صحت عامہ کے مراکز اور ہسپتالوں کو اس بیماری کے پیش نظر تیار رہنے اور اس کا جائزہ لینے کا مشورہ دیا ہے۔

ان کا کہنا ہے کہ چین میں کورونا کے دوران لگائی گئی پابندیوں کے خاتمے کے بعد یہ پہلا موسم سرما ہے اور اس کی وجہ سے وہاں کے لوگوں کی قوتِ مدافعت کم ہوگی۔ اس کے ساتھ انھوں نے یہ بھی کہا کہ چین میں کوئی نیا وائرس یا پیتھوجین نہیں پایا گیا ہے۔

ڈاکٹر وید پرکاش بتاتے ہیں کہ مائکوپلازما ایک جراثیم ہے اور یہ زیادہ تر بچوں پر حملہ کرتا ہے۔ یہ گلے اور سانس کے نظام کو متاثر کرتا ہے، جو نمونیا کا باعث بن سکتا ہے۔

ڈاکٹر اننت موہن کا کہنا ہے کہ کورونا کو چین میں پھیلنے والے فلو سے جوڑنا مشکل ہے۔ ان کے مطابق ’یہ ممکن ہے کہ جن لوگوں کو کورونا نہیں ہوا، ان کے جسم میں اینٹی باڈیز نہ ہوں۔

اس کے ساتھ حاملہ خواتین اور ہائی بلڈ پریشر، ذیابیطس وغیرہ جیسی بیماریوں سے متاثرہ افراد اس قسم کے انفیکشن کا زیادہ شکار ہوتے ہیں۔

جب تک جسم موسم کی تبدیلی کے لیے تیار ہوتا ہے، جیسا کہ سردیوں کا موسم، قوت مدافعت کم ہونے کی وجہ سے وائرس یا فلو کا حملہ ہوتا ہے۔ اس لیے الرجی اور نمونیا بھی ہوتا ہے۔

کورونا کے دوران ایک مہم شروع کی گئی تھی ’ماسک کا دو گز کا فاصلہ ضروری ہے‘۔ اب بھی ڈاکٹر اسی طرح اس سے بچنے کا مشورہ دے رہے ہیں۔


Summary: مشہور کاسمیٹک برانڈ لااو'ریئل کی وارث فرانکواز بیٹنکورٹ میئرز دنیا بھر میں 100 ارب ڈالر کی مالک بننے والی پہلی خاتون بن گئی ہیں۔

لوریئل کی وارث فرانکواز بیٹنکورٹ میئرز 100 ارب ڈالر کی مالکن بننے والی دنیا کی پہلی خاتون

لوریئل کی وارث فرانکواز بیٹنکورٹ میئرز 100 ارب ڈالر کی مالک بننے والی پہلی خاتون

مشہور کاسمیٹک برانڈ  لوریئل کی وارث فرانکواز بیٹنکورٹ میئرز دنیا بھر میں 100 ارب ڈالر کی مالک بننے والی پہلی خاتون بن گئی ہیں۔

یہ بات دنیا بھر کے امیر لوگوں کی درجہ بندی کرنے والے ادارے بلومبرگ بلینیئرز انڈیکس نے کہی ہے۔

اس فرانسیسی کاسمیٹکس کمپنی کی بنیاد مز میئرز کے دادا نے رکھی تھی۔

حالیہ دنوں میں کمپنی کے حصص کی قیمتوں میں نمایاں اضافہ دیکھا گیا ہے جس کی وجہ سے وہ درجہ بندی میں اوپر آئی ہیں۔

دنیا کے امیر ترین افراد کی درجہ بندی کے مطابق 70 سالہ مز بیٹنکورٹ میئرز دنیا کی 12ویں امیر ترین شخصیت بن گئی ہیں۔

گذشتہ جمعرات کو لااوریئل کے حصص پیرس میں ریکارڈ بلندی پر پہنچ گئے اور ان کی دولت 100 ارب کے پار چلی گئی۔ کووڈ وبا کے بعد کمپنی کی فروخت میں بھی سب سے زیادہ اضافہ ہوا ہے۔

تاہم وہ اب بھی فرانسیسی تاجر برنارڈ آرنولٹ کی 179 بلین ڈالر کی مجموعی مالیت سے بہت پیچھے ہیں۔

آرنولٹ دنیا کے سب سے بڑے لگژری گروپ ایل وی ایم ایچ کے بانی ہیں۔ اور ان کی کمپنی کے پورٹ فولیو میں فنڈی اور لوئی وتّیوں جیسے مشہور برانڈز شامل ہیں۔

فرانکواز بیٹنکورٹ میئرز کمپنی کے بورڈ کی وائس چیئرپرسن ہیں۔ وہ اور ان کے خاندان والے لوریئل میں سب سے زیادہ 35 فیصد حصص کے مالک ہیں۔

لیلیئن بیٹنکورٹ اپنی بیٹی فرانکواز بیٹنکورٹ میئرزکے ساتھ

اپنی والدہ لیلیئن بیٹنکورٹ کی سنہ 2017 میں موت کے بعد وہ اس کمپنی کی جانشین سے سربراہ بن گئیں۔

لیلیئن کو فرانس کی امیر ترین شخصیت کے طور پر جانا جاتا تھا اور فرانسیسی رہنماؤں کے ساتھ ان کے قریبی تعلقات کے بارے میں باتیں ہوا کرتی تھیں اور وہ شہ سرخیوں میں رہا کرتی تھیں۔

تاہم، بعد کے سالوں میں ان کی اپنی اکلوتی بیٹی بیٹنکورٹ میئرز کے ساتھ عوامی تنازعات سامنے آئے تھے جب فرانکواز میئرز نے ایک فوٹوگرافر اور سوشلائٹ پر اپنی والدہ کی ذہنی حالت کا فائدہ اٹھانے کا الزام لگایا تھا۔

سنہ 2011 میں ایک فرانسیسی عدالت نے یہ فیصلہ سنایا تھا کہ لیلیئن ڈیمنشیا یعنی نسیان کی بیماری کی ایک قسم کی زد میں ہیں اور انھوں نے مز میئرز کو ان کی دولت اور آمدنی پر اختیار دیا تھا۔

فرانکواز بیٹنکورٹ میئرز کے بارے میں کہا جاتا ہے کہ وہ دنیا کے بہت سے امیروں کی سماجی تقریبات میں شرکت کرنے کے بجائے خلوت کو ترجیح دیتی ہیں۔

وہ دن میں کئی گھنٹے پیانو بجاتی ہیں اور انھوں نے دو کتابیں لکھی ہیں۔ ان میں سے ایک بائبل یعنی انجیل کا مطالعہ ہے اور دوسری کتاب یونانی دیوتاؤں کا شجرہ ہے۔

’دی بیٹنکورٹ افیئر‘ نامی کتاب کے مصنف ٹام سینکٹن نے بتایا کہ وہ اپنے ہی بنے ہوئے پیپے میں رہتی ہیں اور وہ بنیادی طور پر اپنے خاندان والوں میں ہی محدود رہتی ہیں۔‘


Summary: سحرش رضا نے اپنی کمپنی پر ہونے والی تنقید کا ذکر کرتے ہوئے ہمیں بتایا کہ ’مجھے بہت باتیں سننے کو ملیں کہ تم لنڈا بیچ رہی ہو اور زیادہ تر خواتین یہ کہتی تھیں کہ میں تو کبھی کسی کی اترن نہیں پہنوں گی۔‘

پاکستانی خواتین اور استعمال شدہ کپڑوں کی خرید و فروخت: ’ان کپڑوں کی تصاویر سوشل میڈیا سے ہٹا دیں، کسی کو پتا نہ چلے‘

بی بی سی سے گفتگو کرتے ہوئے انھوں نے بتایا کہ ’میں یہ کام پچھلے پانچ سال سے کر رہی ہوں اور وقت گزرنے کے ساتھ ساتھ میں یہ بات یقین سے کہہ سکتی ہوں کہ خواتین کی بڑی تعداد اب پری لووڈ کپڑوں کی خریداری کرتی ہے۔ اس کی کئی وجوہات ہو سکتی ہیں جیسا کہ برانڈڈ کپڑوں کا بہت زیادہ مہنگا ہونا۔‘

انھوں نے مزید بتایا کہ ’بے شک یہ رجحان بڑھ رہا ہے لیکن میں آپ کو یہ بتا سکتی ہوں کہ ابھی بھی بہت سے خواتین اور مرد پری لوّڈ کپڑے خریدتے تو ہیں لیکن خریدنے کے بعد ان کا اکثر یہ مطالبہ ہوتا کہ آپ ان کپڑوں کی تصاویر سوشل میڈیا سے ہٹا دیں تاکہ کسی کو پتا نہ چلے۔

ایسی ہی ملتی جلتی وجوہات بیان کرتے ہوئے ایسی ہی ایک کمپنی چلانے والی سحرش رضا نے بتایا کہ یہ کام شروع کرنے کا مقصد بھی یہی تھا کہ ’میرے ارد گرد بہت سی ایسی خواتین تھیں، جو اپنی الماری کھولتی تھیں اور ان کے کپڑے الماری سے باہر گر رہے ہوتے تھے لیکن ان کا بس یہی ایک ڈائیلاگ سننے کو ملتا تھا کہ میرے پاس تو کچھ پہننے کو نہیں ہے۔‘

وہ کہتی ہیں کہ ’اس جملے کی مجھے کبھی سمجھ نہیں آئی کہ اتنے کپڑے ہونے کے باوجود خواتین کہتی ہیں کہ کچھ پہننے کو نہیں لیکن جب میں نے اپنی تحقیق کی تو پھر یہ سمجھ آیا کہ مسئلہ یہ نہیں تھا کہ خواتین کے پاس کپڑے نہیں بلکہ مسئلہ یہ ہے کہ وہ بار بار وہی کپڑے نہیں پہننا چاہتیں۔‘

وہ کہتی ہیں کہ ’اب جب اتنے پیسوں میں بھی میرا کام نہیں ہو رہا تو میں نے اپنے گھر والوں کو بتائے بغیر فیس بک پر مختلف گروپس میں اپنی صورت حال بتاتے ہوئے لکھا کہ مجھے اس طرح کا لہنگا اتنے پیسوں میں چاہیے تو کئی خواتین نے مجھے مثبت جواب دیے۔

بی بی سی سے بات کرتے ہوئے انھوں نے بتایا کہ میں استعمال شدہ کپڑوں اور جوتوں کا استعمال گذشتہ ڈھائی برسوں سے کر رہی ہوں۔ جب میں نے سوشل میڈیا اور مختلف کمپنیوں سے استعمال شدہ کپڑے خریدنے شروع کیے تو سب سے پہلے میرے گھر والوں اور دیگر بہنوں کو اعتراض ہوا کہ تم کیوں کسی کے پہنے ہوئے کپڑے خرید رہی ہو۔

انھوں نے مزید کہا کہ سوشل میڈیا کی وجہ سے لوگوں میں اب کافی شعور آ گیا ہے اور اب وہ پیسوں اور کپڑوں کا ضیاع کرنے سے گریز کرتے ہیں۔ یہی نہیں وہ لوگ جو پہلے یہ کہتے تھے کہ ہم تو لنڈے کا مال کبھی نہیں پہنتے وہ بھی اب استعمال شدہ چیزوں کو خریدتے ہوئے بدلی ہوئی سوچ کا مظاہرہ کرتے ہیں۔


Summary: کوفیہ کو نظر انداز کرنا مشکل ہے۔ یقینا یہ ایک سادہ رومال سے بڑھ کر ہے۔ بہت سے فلسطینیوں کے لیے یہ مزاحمت اور جدوجہد کی علامت اور ایک ایسا سیاسی اور ثقافتی آلہ ہے جس کی اہمیت میں 100 سال کے دوران اضافہ ہوا ہے۔

کوفیہ: فلسطینی مزاحمت کی شناخت بننے والا رومال کیا ہے اور یہ اتنا مشہور کیسے ہوا؟

جین ٹائنین نیدرلینڈ کی ایمسٹرڈیم یونیورسٹی سے تعلق رکھنے والی ایک مورخ ہیں جنھوں نے کوفیہ پر تحقیق کر رکھی ہے۔ انھوں نے بی بی سی منڈو کو بتایا کہ ’فلسطینی برطانیہ سے مایوس ہو چکے تھے اور مزاحمت کر رہے تھے۔ اس دوران یہ ضروری تھا کہ مزاحمت کرنے والوں کی شناخت ممکن نہ ہو اور یوں کوفیہ برطانوی حکام کو کنفیوز کرنے کی حکمت عملی کا اہم جزو بن گیا۔‘

اینو لنگالا نے کوفیہ کی معاشرتی اور سیاسی تاریخ پر کتاب لکھی ہے۔ ان کا کہنا ہے کہ ’کوفیہ ایک موثر عسکری حکمت عملی کا حصہ تھا لیکن یہ ایک متحدہ مزاحمتی تحریک کی علامت بھی بن گیا۔‘

جین کا کہنا ہے کہ اس وقت سے ہی کوفیہ فلسطینی حق خود ارادیت، معاشرتی انصاف اور اتحاد کی علامت بنا۔ ’یہ باغیوں کے لیے ایک پیغام تھا کہ ہم آپ کے ساتھ ہیں۔‘

کوفیہ کی مختلف اقسام ہیں اور سب کے رنگ بھی مختلف ہیں۔ تاہم فلسطینیوں میں سب سے زیادہ رواج سیاہ اور سفید کوفیہ کا ہے۔ کوفیہ میں تین نمایاں چیزیں ہیں؛ زیتون کے پتے اس علاقے میں زیتون کے درختوں کی علامت ہونے کے ساتھ ساتھ زمین سے تعلق کی علامت بھی ہیں۔ لال رنگ فلسطینی مچھیروں کی نمائندگی کرتا ہے اور ان کا بحیرہ روم سے تعلق بھی ثابت کرتا ہے جبکہ کالا رنگ فلسطین کے ہمسائیوں کے ساتھ روایتی تجارتی راستوں کی نمائندگی کرتا ہے۔

1930 کی بغاوت کے بعد کوفیہ فلسطینی شناخت کا لازم و ملزوم حصہ بن گیا۔ مورخین کا اتفاق ہے کہ نبکہ کے باعث، جب اسرائیل کے قیام کے بعد لاکھوں فلسطینیوں کو جبری طور پر بے دخل کر دیا گیا، اس علامت کی شدت میں اضافہ ہوا۔

یاسر عرفات کی کوئی تصویر ایسی نہیں جس میں ان کو کوفیہ کے بغیر دیکھا جا سکے۔ شام، اردن اور لبنان میں انھوں نے یہی رومال پہنے لڑائی لڑی جبکہ 1974 میں اقوام متحدہ میں فلسطینی حق خود ارادیت پر تقریر کرتے وقت بھی انھوں نے کوفیہ پہن رکھا تھا۔ 20 سال بعد جب ان کو امن کا نوبل انعام دیا گیا تب بھی وہ کوفیہ اوڑھے نظر آئے۔

اپنی تحقیق میں انھوں نے بتایا ہے کہ 1970 میں مغرب میں بہت سے نوجوانوں نے کوفیہ کو اپنایا جس سے وہ نوآبادیاتی نظام اور سرمایہ کاری نظام کیخلاف مزاحمت کی حمایت دکھانا چاہتے تھے۔

یہ کپڑا اتنا مشہور ہوا کہ چین تک میں اس کی تیاری شروع ہو گئی۔ اب فلسطین میں کوفیہ بنانے والی صرف ایک ہی فیکٹری باقی ہے۔ غرب اردن کے شہر ہیبرون میں 1961 میں اس فیکٹری کو یاسر ہرباوی نے قائم کیا تھا۔


Summary: رخشندہ خٹک نے پاکستان میں سب سے زیادہ معاوضہ لینے والی ماڈل کے طور پر شوبز میں شہرت حاصل کی۔ پاکستانی صحافی رولنڈ بورجیس کا کہنا ہے کہ جب وہ کہیں داخل ہوتیں تو مرد کَن اَنکھیوں سے انھیں دیکھتے اور خواتین ان کے لباس اور انداز کا جائزہ لے رہی  ہوتیں۔ وہ ساڑھی باندھتیں تو خواتین میں ویسا ہی ٹرینڈ چل پڑتا۔

پاکستان کی سب سے زیادہ معاوضہ لینے والی ماڈل جن کے کھانوں کی ترکیبیں کینیڈا کے ریستورانوں میں استعمال ہوتی ہیں

خٹک والد اور برمی والدہ سے ملی خوبصورت اور بلند قامت لیے رخشندہ نے جب کام شروع کیا تب پاکستان میں ایک  ’ٹاپ ماڈل‘ کے ایک شوٹ کا معاوضہ تقریباً 1000 روپے تھا (اس وقت اسے کافی زیادہ سمجھا جاتا تھا) جب کہ انھیں صرف 300 روپے ملتے۔ (تب ایک امریکی ڈالرپونے پانچ روپے کا تھا)

وہ تب تک اشتہاروں کی ضرورت بن چکی تھیں، سو ایسا ہی ہوا۔ رخشندہ  خٹک نے پاکستان میں سب سے زیادہ معاوضہ لینے والی ماڈل کے طور پر شوبز میں شہرت حاصل کی۔

رخشندہ  خٹک نے پاکستان میں سب سے زیادہ معاوضہ لینے والی ماڈل کے طور پر شہرت حاصل کی

بورجیس نے سنہ 1969 میں رخشندہ کے ایک انٹرویو میں لکھا کہ ’اگرچہ رخشی (جیسا کہ انھیں ان کے کچھ دوست جانتے ہیں) نے ڈیزائننگ یا  گھریلو سجاوٹ کی کوئی تعلیم حاصل نہیں کی لیکن وہ اپنے کپڑے خود ڈیزائن کرتی ہیں اور کچھ کی خود سلائی کرتی ہیں۔ گھر کو پیشہ ورانہ طور سے سجایا ہے۔ اور چاہے برمی ہو یا پاکستانی  بہت ہی لذیذ پکوان بناتی ہیں۔‘

کراچی میں پیدا ہونے والے چنگیز نے مجھے بتایا کہ ’والد میری والدہ کے لیے انتہائی عمدہ زیورات بناتے تھے۔پاکستان میں وہ ہمیشہ یا تو پارٹیوں کے مہمان ہوتے یا میزبان۔ اکثر مہمان معززین کی بیویاں اس زیور پر تبصرہ کرتیں جو ماں نے پہن رکھا ہوتا تو والد اسے وہیں انھیں بیچ دیتے۔ ماں کو یہ اچھا نہ لگتا مگر والد کہتے کہ فکر نہ کرو، میں تمھیں اس سے بھی اچھا بنا دوں گا اور ایسا ہی ہوتا۔‘

سنہ 2012 سے لاس اینجلس اور کینیڈا میں پیشہ ور اداکار کے طور پر کام  کرتے چنگیز کا کہنا تھا کہ ’جین بانڈ فلم  کے وقت ماں کی عمر بہت کم  تھی۔اور شاید انھوں نے اسے اسی طرح  لیا جیسے ایک ماڈل  لیتی کہ آپ کو اس بات کا بہت خیال ہو کہ آپ کیسی نظر آتی ہیں۔‘

کینیڈا منتقلی کے وقت رخشندہ خٹک کل وقتی ماڈلنگ سے کنارہ کش ہو گئی تھیں لیکن اکثر شاید 30 برسوں میں 20 بار، جب وہ پاکستان جاتیں تو کوئی نہ کوئی کام ان کا منتظر ہوتا۔ وہ جب بھی جاتیں تو لامحالہ اخبارات میں ان پر مضمون چھپتے۔

بورجیس نے لکھا کہ ’ان کے اس دنیا سے جانے پر مجھ  جیسے پرستار اس میراث کا جشن مناتے ہیں جو انھوں نے چھوڑی۔ اس میں کوئی شک نہیں کہ رخشندہ خٹک پاکستان کی پہلی سپر ماڈل تھیں۔‘


Summary: علینہ ایک پلس سائز ماڈل ہیں جن کو ٹک ٹاک پر ویڈیوز بنانے کا بہت شوق تھا۔ اسی وجہ سے اُنھوں نے اپنی متعدد ویڈیوز ٹک ٹاک پر پوسٹ کیں، جس کے بعد اُن کو معاشرے کے تلخ رویے کا سامنا کرنا پڑا۔

پاکستان کی پلس سائز انفلوئنسرز: ’شوہر دبلے پتلے دیکھ کر لوگوں نے پاکیزہ رشتے کو ماں بیٹے کا رشتہ بنا دیا‘

آج سے تین سال قبل سوشل میڈیا انفلوئنسر اور ماڈل علینہ فاطمہ کی ایک ویڈیو ٹک ٹاک پر وائرل ہوئی اور اس کے بعد سے اُن کی زندگی مکمل طور پر بدل گئی۔

علینہ ایک پلس سائز ماڈل ہیں جن کو ٹک ٹاک پر ویڈیوز بنانے کا بہت شوق تھا۔ اسی وجہ سے اُنھوں نے اپنی متعدد ویڈیوز ٹک ٹاک پر پوسٹ کیں، جس کے بعد اُن کو تلخ رویوں کا سامنا کرنا پڑا اور انھیں مختلف القابات دیے گئے۔

لیکن علینہ نے اُن جملوں کو اپنی طاقت بنایا۔ وہ کہتی ہیں کہ ’میں آج جو کچھ بھی ہوں لوگوں کی اُن باتوں کی وجہ سے ہوں جو مجھے سنائی گئیں، میں نے لوگوں کی سوچ کو اپنے شوق کے آگے نہیں آنے دیا اور اپنا کام جاری رکھا۔‘

علینہ نے بی بی سی کو تین سال پہلے بھی انٹرویو دیا تھا جب اُن کی یہ ویڈیو وائرل ہوئی تھی، مگر آج وہ بتاتی ہیں کہ اُنھوں نے اپنے جسم کو تسلیم کر لیا ہے۔ ’میں نے خود کو اسی حال میں قبول کیا ہے۔ شاید یہی وجہ ہے کہ لوگوں نے بھی مجھے اسی حال میں قبول کر لیا ہے۔‘

علینہ کا شکوہ ہے کہ اُنھیں بھی عام لڑکیوں کی طرح ماڈلنگ کرنا، ٹک ٹاک ویڈیوز بنانا اور ایسی بہت سی دیگر چیزیں کرنے کا شوق ہے۔ ’مگر لوگ سمجھتے ہیں یہ سب پلس سائز لڑکی کے بس کی بات نہیں۔‘

’تم تو اتنی موٹی ہو تم سے کون شادی کرئے گا؟‘ یہ الفاظ علینہ نے بھی اپنی زندگی میں بہت سن رکھے ہیں کہ جس کی وجہ سے وہ کہیں نہ کہیں یہ ضروری سوچتی تھیں کہ ’کیا واقعی مجھ سے کوئی شادی کرے گا۔‘

اس دوران علینہ سے کئی لوگ متاثر ہوئے جن میں ان کے شوہر فیدہ حسین بھی شامل ہیں۔ فیدہ سے علینہ نے اپنی پسندیدگی کا اظہار کیا اور اُن سے شادی کی۔ مگر سوشل میڈیا پر شادی کی تصویریں ڈالتے ہی علینہ کو ایک بار پھر ایسی باتیں سننے کو ملی جس کی اُن کو اُمید نہیں تھی۔

ایسی ہی ایک پلس سائز انفلوئنسر شیلہ زید ہیں جو اپنی پوسٹس اور مواد کے ذریعے ناصرف خواتین میں خود اعتمادی پیدا کر رہی ہیں بلکہ نئے فیشن کے حساب سے پلس سائز خواتین کو نئے نئے گر بھی سکھا رہی ہیں۔

اسی کا جواب دیتے ہوئے شیلہ نے کہا کہ ’ہمارے معاشرے میں خواتین کے ساتھ وزن کے حساب کے ساتھ کپڑوں کو منسوب کر دیتے ہیں۔ جس کی وجہ سے پلس سائز لڑکیاں کچھ گنے چنے کپڑے ہی پہنتی ہیں۔‘

علینہ اور شیلہ کا ماننا ہے کہ اگر اُن کی طرح پلس سائز خواتین ’جیسی ہیں ویسے تسلیم کر لیں‘ تو وہ زندگی کی مشکلات اور لوگوں کے رویوں کا ڈٹ کر مقابلہ کر سکتی ہوں۔


Summary: عمران خان سیاسی جماعتوں کے ساتھ بیٹھنے کو قطعی ترجیح نہیں دیتے تاہم دوسری طرف وہ چند سیٹیں رکھنے والی جماعت ق لیگ کو پنجاب کی وزارتِ اعلیٰ بھی دے چکے ہیں۔ تو اگر تحریکِ انصاف بلے کے نشان سے محروم ہی رہی تو کیا وہ کسی دوسری پارٹی کے ساتھ الحاق کر سکتی ہے؟

جب الیکشن کمیشن آف پاکستان نے پی ٹی آئی کے انٹرا پارٹی الیکشن کو کالعدم قرار دے کر بلے کا انتخابی نشان واپس لیا تھا تو پی ٹی آئی کا موقف یہ تھا کہ الیکشن کمیشن پی ٹی آئی کو بطور ایک سیاسی جماعت کے انتخابی عمل سے باہر کرنا چاہتا ہے۔

لیکن اب پشاورہائی کورٹ کے فیصلے کے بعد کئی نئے سوالات پیدا ہوئے ہیں۔ اگر پی ٹی آئی کو ڈویژن بینچ یا سپریم کورٹ سے کوئی ریلیف نہیں ملتا اور بَلے کے نشان سے محروم ہی رہتی ہے تواس کی حکمت عملی کیا ہو گی اور اس کے پاس دیگر آپشن کیا ہیں؟

کیا پی ٹی آئی کسی دوسری جماعت کے ساتھ الحاق کر سکتی ہے؟ علاوہ ازیں مختلف انتخابی نشان کے ساتھ الیکشن جیتنے والے پی ٹی آئی کے اُمیدوار اگر اپنی جماعت کی حکومت بنتا نہیں دیکھتے تو کیا پارٹی کے ساتھ اپنی وفاداری رکھ سکیں گے؟

اگر پی ٹی آئی بَلے کے نشان سے محروم رہتی ہے اور  دوسرے انتخابی نشان کا حصول بھی کسی وجہ سے ممکن العمل نہیں ہو پاتا تو کیا کسی دوسری جماعت کے ساتھ الحاق کی طرف جا سکتی ہے؟

یہ سوال بہت ہی اہمیت کا حامل ہے۔ اس کا جواب پی ٹی آئی کی ساخت طرزِ سیاست اور پی ٹی آئی رہنما عمران خان کے سیاسی اسلوب سے بہت حد تک مل جاتا ہے۔ عمران خان کا اندازِ سیاست غماز ہے کہ وہ سیاسی جماعتوں کے ساتھ بیٹھنے کو قطعی ترجیح نہیں دیتے تاہم دوسری طرف وہ چند سیٹیں رکھنے والی جماعت ق لیگ کو پنجاب کی وزارتِ اعلیٰ بھی دے چکے ہیں۔

اسی طرح 2018 کے الیکشن میں ق لیگ کے ساتھ سیٹ ایڈجسٹمنٹ بھی کر چکے ہیں اور الیکشن کے بعد چھوٹی جماعتوں کو ساتھ ملا کر مخلوط حکومت بھی بنا چکے ہیں مگر اس سب کے باوجود موجودہ حالات میں شاید وہ ایسا نہ کر سکیں۔

جبکہ عامر ہاشم خاکوانی کہتے ہیں کہ ’پی ٹی آئی کے پاس یہ آپشن ہے کہ اس کے اُمیدوار شیخ رشید کی عوامی لیگ اور وحدت المسلمین کے پلیٹ فارم پر الیکشن لڑ سکتے ہیں لیکن اگر پی ٹی آئی ایسا کرتی ہے تو اس کی اپنی شناخت متاثر ہو گی کہ مذکورہ بالا پارٹیاں، چھوٹی سطح کی ہیں اور عمران خان کو اپنی پارٹی کے حوالے سے احساسِ تفاخر بھی ہے، یوں یہ گنجائش نہیں کہ وہ کسی پارٹی کے ساتھ الحاق کر سکیں۔

اب یہاں ایک اہم پہلو یہ بھی ہے کہ اگر پی ٹی آئی کسی جماعت سے الحاق نہیں کرتی اور بَلے کے نشان سے بھی محروم رہتی ہے تو کس نوعیت کے سیاسی نقصان سے دوچار ہو سکتی ہے؟

’کسی بھی سیاسی جماعت کو اُس کے بنیادی حق سے محروم نہیں کیا جا سکتا۔ پانچ سال بعد ووٹرز ووٹ ڈالنے جائیں تو سامنے انتخابی نشان ہی نہ ہو تو اس سے مسائل تو پیدا ہوں گے۔‘


Summary: پاکستان کے سابق وزیر اعظم اور پاکستان تحریک انصاف کے بانی عمران خان کے کاغذات نامزدگی مسترد ہونے کے بعد یہ بحث اب بھی جاری ہے کہ کیا وہ آٹھ فروری کو الیکشن لڑ سکیں گے یا نہیں؟  آخر عمران خان کے کاغذات نامزدگی مسترد کیوں ہوئے اور الیکشن کمیشن میں کاغذات نامزدگی مسترد ہونے کے بعد امیدواروں کے لیے کیا راستے موجود ہیں۔

کیا عمران خان آٹھ فروری کے انتخابات میں حصہ لے سکیں گے؟

لاہور سے مسترد کیے گئے امیدواروں کی فہرست جاری کرتے ہوئے الیکشن کمیشن آف پاکستان نے کہا ہے کہ عمران خان کے کاغذات نامزدگی اس لیے مسترد کیے گئے کیونکہ وہ حلقے کے رجسٹرڈ ووٹر نہیں اور عدالت کی طرف سے سزا یافتہ ہیں اسی لیے انھیں نااہل قرار دیا گیا۔

ان تمام پیچیدگیوں کے درمیان یہ سوال اب بھی پوچھا جا رہا ہے کہ کیا عمران خان آٹھ فروری کو انتخابات لڑنے کے اہل ہوں گے یا نہیں؟

ہم نے قانونی ماہرین سے اس سوال کا جواب جاننے کی کوشش کی مگر اس سے پہلے سمجھ لیں کہ آخر عمران خان کے کاغذات نامزدگی مسترد کیوں ہوئے اور الیکشن کمیشن کا طریقہ کار کیا ہے اور یہ بھی الیکشن کمیشن میں کاغذات نامزدگی مسترد ہونے کے بعد امیدواروں کے لیے کیا راستے موجود ہیں۔

یہ وہ سوال ہے جو آج کل پاکستان کی سیاست میں دلچسپی رکھنے والا ہر شخص ہی پوچھ رہا ہے۔ موجودہ صورتحال اور عمران خان کی توشہ خانہ مقدمے میں سزا سے قانونی طور پر یہی رائے پائی جاتی ہے کہ وہ آٹھ فروری کو الیکشن نہیں لڑ سکتے۔ اگر سپریم کورٹ ان کی سزا ختم کر دے، تب بھی قانونی ماہرین کے مطابق کئی سقم موجود ہیں۔

خیال رہے کہ انتخابی نشان الاٹ ہونے کے بعد ہر حلقے کے لیے بیلٹ پیپرز چھپنے کا کام شروع ہوتا ہے۔ ان بیلٹ پیپرز پر الیکشن لڑنے والے امیدواروں (سیاسی جماعتیں اور آزاد امیدوار) کے انتخابی نشان پر مہر ثبت کی جاتی ہے۔ تو اگر عمران خان کی آٹھ فروری سے پہلے سزا ختم ہو جائے اور انھیں بے قصور قرار دے دیا جائے تو ان کے کاغذات نامزدگی تسلیم سمجھے جائیں گے اور وہ اس دن الیکشن لڑ سکیں گے؟ اس سوال کا جواب بھی بظاہر نہیں ہے تاہم سپریم کورٹ کی جانب سے فیصلے پر بھی منحصر ہے۔

شاہ خاور اپنی دلیل پر قائم ہیں کہ چاہے سپریم کورٹ انھیں یکم فروری کو ہی باعزت بری کر دے ’تب بھی عمران خان یہ نہیں کہہ سکتے کہ ان کے دسمبر میں جمع ہونے والے کاغذات نامزدگی کی بنیاد پر وہ یہ الیکشن لڑیں گے۔ اس لیے ایسا لگتا ہے کہ عمران خان آٹھ فروری کے انتخابات کی ٹرین اب مِس کر چکے ہیں‘ لیکن اس میں کوئی ابہام نہیں کہ عمران خان سزا کے خاتمے کی صورت میں ضمنی انتخابات میں حصہ لے سکتے ہیں۔